Στοιχεία του προγράμματος > Αντικείμενα > Κουμπιά ενεργειών |

Τα Κουμπιά ενεργειών είναι αντικείμενα που δημιουργείτε στο σχέδιό σας τα οποία μπορείτε να πατήσετε για να εκτελεστούν διάφορες ενέργειες, όπως η απόκρυψη ή η εμφάνιση αντικειμένων, η μετακίνηση αντικειμένων, η δημιουργία κινούμενων γραφικών με προσθήκη κίνησης σε αντικείμενα, η σύνδεση με άλλη σελίδα του εγγράφου σας ή με τοποθεσία στο διαδίκτυο, η κύλιση του παραθύρου του σχεδίου σε μία συγκεκριμένη θέση και η δημιουργία παρουσίασης. Χρησιμοποιήστε τα κουμπιά ενεργειών για να επαναλάβετε με απλό τρόπο κάποιες ενέργειες που συχνά κάνετε ή για να εξηγήσετε τις μαθηματικές σχέσεις του σχεδίου σας σε άλλους που ενδιαφέρονται να τις διερευνήσουν.

Χρήση των κουμπιών ενεργειών

Δημιουργήστε κουμπιά ενεργειών με το υπομενού ‘Κουμπιά ενεργειών’ του μενού Επεξεργασία. Εφόσον έχετε δημιουργήσει κάποιο κουμπί ενεργειών, μπορείτε να κάνετε διάφορα πράγματα με αυτό.

Λαβή | Στέλεχος

Κάποια κουμπιά παραμένουν πατημένα όταν τα πατήσετε, δείχνοντας ότι η ενέργειά τους συνεχίζεται ακόμη. Πατώντας τα δεύτερη φορά, μπορείτε να διακόψετε την ενέργειά τους.

• | Θέστε σε εφαρμογή την ενέργεια του κουμπιού ενεργειών κάνοντας κλικ πάνω στο στέλεχος του κουμπιού (όχι στη λαβή) με το εργαλείο βέλους επιλογής.

• | Επιλέξτε το κουμπί κάνοντας κλικ στη λαβή (όχι στο στέλεχος) με το εργαλείο βέλους επιλογής. Όταν είναι επιλεγμένο το κουμπί, μπορείτε να το αποκρύψετε, να το διαγράψετε και να εκτελέσετε άλλες ενέργειες με αυτό.

• | Αλλάξτε τη γραμματοσειρά, το μέγεθος, το στυλ και το χρώμα του κουμπιού, επιλέγοντάς το πρώτα και μετά χρησιμοποιώντας την Παλέτα κειμένου.

• | Μετακινήστε το κουμπί σε άλλη θέση χρησιμοποιώντας το εργαλείο βέλους επιλογής για να σύρετε και να μετακινήσετε τη λαβή του κουμπιού.

• | Αλλάξτε την ετικέτα του κουμπιού κάνοντας διπλό κλικ πάνω του με το εργαλείο κειμένου.

Βλέπε επίσης:

Κουμπιά ενεργειών

Εμφάνιση και απόκρυψη ετικετών

Κουμπιά Απόκρυψης/Εμφάνισης

Το κουμπί Απόκρυψης/Εμφάνισης κρύβει ή εμφανίζει μία ομάδα αντικειμένων.

Χρησιμοποιήστε κουμπιά Απόκρυψης και Εμφάνισης, όταν υπάρχουν λεπτομέρειες στο σχέδιο που άλλοτε θέλετε να είναι εμφανείς και άλλοτε να παραμένουν κρυφές. Για παράδειγμα, το σχέδιό σας μπορεί να χρησιμοποιεί ένα και μόνο τρίγωνο για να εμφανίζει την κατασκευή του περίκεντρου, του βαρύκεντρου και του ορθόκεντρου. Αν εμφανίσετε όλες τις γραμμές κατασκευές συγχρόνως, το σχέδιο θα είναι εξαιρετικά μπερδεμένο. Μπορείτε να χρησιμοποιήσετε τα κουμπιά Απόκρυψης/Εμφάνισης για να εμφανίσετε ή να αποκρύψετε τις γραμμές κατασκευής για την καθεμιά από τις τρεις διαφορετικές κατασκευές.

Βλέπε επίσης:

Κουμπί Απόκρυψη/Εμφάνιση

Ιδιότητες Απόκρυψης/Εμφάνισης

Κουμπιά Προσθήκης κίνησης

| Το κουμπί Προσθήκης κίνησης προσθέτει κίνηση σε ένα ή περισσότερα αντικείμενα κάνοντάς τα κινούμενα γραφικά.

Τα αντικείμενα πρέπει να είναι είτε γεωμετρικά αντικείμενα είτε παράμετροι.

Χρησιμοποιήστε τα κουμπιά Προσθήκης κίνησης για να αυτοματοποιήσετε την κίνηση στο σχέδιό σας. Μπορείτε να χρησιμοποιήσετε ένα κουμπί Προσθήκης κίνησης για να προκαλέσετε την κίνηση ενός σημείου πάνω στη διαδρομή του, για να προκαλέσετε την κίνηση ενός ανεξάρτητου σημείου σε τυχαία διαδρομή στο επίπεδο ή για να μεταβάλλετε μία παράμετρο. Χρησιμοποιήστε τις ‘Ιδιότητες Προσθήκης κίνησης’ για να ορίσετε την ταχύτητα και την κατεύθυνση κίνησης του κινούμενου γραφικού, καθώς και για να ορίσετε το πεδίο τιμών για την προσθήκη κίνησης σε παράμετρο.

Βλέπε επίσης:

Κουμπί Προσθήκη κίνησης

Ιδιότητες Προσθήκης κίνησης

Κουμπιά Μετακίνησης

| Το κουμπί Μετακίνησης μετακινεί ένα ή περισσότερα σημεία προς καθορισμένους προορισμούς.

Χρησιμοποιήστε κουμπιά Μετακίνησης για να προκαλέσετε τη μετακίνηση ανεξάρτητων σημείων ή σημείων επάνω σε διαδρομή προς συγκεκριμένους προορισμούς.

Βλέπε επίσης:

Κουμπί Μετακίνηση

Ιδιότητες Μετακίνησης

Κουμπιά Δεσμού

| Το κουμπί Δεσμού συνδέει με κάποια άλλη σελίδα στο υπάρχον έγγραφο ή συνδέει με τοποθεσία στο διαδίκτυο ή άλλη τοποθεσία που ορίζεται με διεύθυνση URL.

Χρησιμοποιήστε κουμπιά Δεσμού για να διευκολύνετε τη μετακίνηση μεταξύ σελίδων σε ένα έγγραφο που περιέχει περισσότερες από μία σελίδες ή για ανοίξετε μία τοποθεσία στο διαδίκτυο που σχετίζεται με το θέμα του σχεδίου σας.

Βλέπε επίσης:

Κουμπί Δεσμός

Ιδιότητες Συνδέσμου

Κουμπιά Μετακύλισης

| Το κουμπί Μετακύλισης μετακυλά το παράθυρο του σχεδίου με τέτοιον τρόπο ώστε ένα συγκεκριμένο σημείο στο σχέδιο να βρίσκεται είτε στο κέντρο του παραθύρου είτε στην πάνω αριστερά γωνία του παραθύρου.

Χρησιμοποιήστε κουμπί Μετακύλισης σε μεγάλα σχέδια για να τοποθετήσετε το παράθυρο ώστε να δείχνει ένα συγκεκριμένο τμήμα του σχεδίου σας.

Βλέπε επίσης:

Κουμπί Μετακύλιση

Ιδιότητες Κύλισης

Κουμπιά Παρουσίασης

| Το κουμπί Παρουσίασης ενεργοποιεί αυτόματα μία ομάδα άλλων κουμπιών.

Τα κουμπιά μπορούν να ενεργοποιηθούν είτε ταυτόχρονα είτε διαδοχικά.

Χρησιμοποιήστε το πλήκτρο Παρουσίαση για να ενορχηστρώσετε μία περίπλοκη ομάδα κινήσεων ή να παρουσιάσετε μία εργασία του Sketchpad με διαδοχική εκτέλεση ενεργειών όπως η προβολή διαφανειών.

Βλέπε επίσης:

Κουμπί Παρουσίαση

Ιδιότητες Παρουσίασης