Περιγραφή των μενού > Μενού Μέτρηση > Πώς ... κατασκευάζουμε έναν μεταβολέα |

Πολλές φορές χρειάζεται να κατασκευάσουμε έναν μεταβολέα, για να ελέγχουμε μία αριθμητική τιμή. Για παράδειγμα, αν θέλουμε να δημιουργήσουμε το γράφημα της ευθείας y = mx + β στην οποία μπορούμε να μετακινούμε κάποιον δείκτη πίσω-μπρος για να ελέγχουμε τις τιμές που παίρνουν το m και το β, εξυπηρετεί να φτιάξουμε έναν μεταβολέα για το m και έναν για το β. Αν θέλετε να κατασκευάσετε έναν μεταβολέα για το m:

1. | Κατασκευάστε την ευθεία η οποία διέρχεται από τα δύο σημεία A και B.

2. | Με το εργαλείο σημείων κατασκευάστε ένα σημείο Γ πάνω στην ευθεία.

3. | Επιλέξτε τα σημεία A, B και Γ με αυτή τη σειρά και χρησιμοποιήστε την εντολή Λόγου από το μενού Μέτρηση.

4. | Επιλέξτε και αποκρύψτε την ευθεία και το σημείο B, αφήνοντας μόνο δύο σημεία και τη μέτρηση του λόγου.

5. | Κατασκευάστε ένα τμήμα από το A στο Γ.

6. | Κάντε διπλό κλικ πάνω στη μέτρηση του λόγου με το εργαλείο κειμένου και ορίστε την ετικέτα του ως m.

Τα βασικά στοιχεία του μεταβολέα σας είναι έτοιμα. Όταν σύρετε το σημείο Γ, η τιμή του m μεταβάλλεται αντίστοιχα. Αν θέλετε, μπορείτε να βελτιώσετε τον μεταβολέα, αποκρύπτοντας το σημείο A, αποκρύπτοντας την ετικέτα του Γ ή αλλάζοντας την ετικέτα του σημείου Γ με κάτι πιο σημαντικό ή ακόμη χρησιμοποιώντας την εντολή Υπολογισμός για να πολλαπλασιάζεται η τιμή του m με μία σταθερά, έτσι ώστε να δημιουργηθεί μία νέα τιμή, η οποία θα εκτείνεται σε μεγαλύτερο (ή μικρότερο) εύρος από την αρχική τιμή του m καθώς σύρετε το σημείο Γ.

Μπορείτε επίσης να δημιουργήσετε μία αριθμητική τιμή απευθείας, με την εντολή Νέα παράμετρος από το μενού Γράφημα. Το πλεονέκτημα του μεταβολέα που περιγράφεται εδώ είναι ότι μετακινώντας το σημείο ελέγχου πίσω-μπρος πετυχαίνουμε έναν δυναμικό, εποπτικό τρόπο μεταβολής της τιμής.

Βλέπε επίσης:

Λόγου

Παρουσίαση της εργαλειοθήκης

Σύρσιμο αντικειμένων

Επιλογή και αναίρεση επιλογής αντικειμένων

Μετρήσεις, υπολογισμοί και παράμετροι

Υπολογισμός

Νέα παράμετρος

Μενού Κατασκευή

Μενού Μέτρηση