Νέες λειτουργίες > Αν έχετε χρησιμοποιήσει την έκδοση 3 > Αλλαγές μετά την έκδοση 3 |

Η έκδοση 4 του The Geometer's Sketchpad διαφέρει από την έκδοση 3 σε πολλά σημαντικά θέματα:

Επιλογή χωρίς το πλήκτρο Shift

Στην έκδοση 4, δεν χρειάζεται να χρησιμοποιείτε το πλήκτρο Shift, για να επιλέξετε πολλαπλά αντικείμενα. Κάντε κλικ σε κάποιο αντικείμενο που δεν είναι επιλεγμένο, για να το προσθέσετε στις τρέχουσες επιλογές ή κάντε κλικ σε κάποιο επιλεγμένο αντικείμενο, για να το αφαιρέσετε από τις επιλογές σας. Κάντε κλικ σε κενό χώρο μέσα στο σχέδιο, για να αναιρέσετε την επιλογή όλων των αντικειμένων. Κάντε κλικ και σύρετε ένα μη επιλεγμένο αντικείμενο, για να σύρετε μόνο αυτό το αντικείμενο. Κάντε κλικ και σύρετε ένα επιλεγμένο αντικείμενο, για να σύρετε όλα τα επιλεγμένα αντικείμενα.

Βλέπε επίσης:

Εργαλεία βέλους επιλογής

Επιλογή και αναίρεση επιλογής αντικειμένων

Τεχνικές επιλογής

Προσθήκη κίνησης σε οτιδήποτε και οποτεδήποτε

Στην έκδοση 3, μπορούσατε να προσθέσετε κίνηση μόνο σε σημεία κι έπρεπε να καθορίσετε τη διαδρομή πάνω στην οποία θα έπρεπε να κινείται επιλέγοντάς την συγκεκριμένα. Επίσης, έπρεπε υποχρεωτικά να σταματήσετε τα κινούμενα γραφικά, για να μπορέσετε να κάνετε οτιδήποτε άλλο στο σχέδιό σας. Στην έκδοση 4, μπορείτε να προσθέσετε κίνηση σε οποιοδήποτε γεωμετρικό αντικείμενο, δεν χρειάζεται να επιλέξετε διαδρομή συγκεκριμένα και δεν είναι υποχρεωτικό να σταματήσετε την κίνηση των κινούμενων γραφικών, για να δουλέψετε στο σχέδιό σας. Η ταχύτητα κίνησης είναι πλέον ανεξάρτητη από την ταχύτητα του υπολογιστή σας.

Στην έκδοση 4, το κινούμενο σημείο κινείται ανάλογα με την κατασκευή του: ένα σημείο κατασκευασμένο πάνω σε αντικείμενο διαδρομής (όπως ευθύγραμμο τμήμα ή κύκλος) κινείται πάνω σε αυτό το αντικείμενο, αλλά ένα ανεξάρτητο σημείο κινείται ελεύθερα πάνω στο επίπεδο. Αν θέλετε να προσθέσετε κίνηση σε ένα ανεξάρτητο σημείο, ώστε να κινηθεί πάνω σε συγκεκριμένη διαδρομή, με την εντολή Συγχώνευση αναγκάζετε το σημείο να συγχωνευθεί με τη διαδρομή, πριν αρχίσει να κινείται. (Ή χρησιμοποιείτε τα προσαρμοσμένα εργαλεία από το έγγραφο Εργαλεία προσθήκης κίνησης.gsp, για να προσθέσετε κίνηση σε ανεξάρτητα ή εξαρτημένα σημεία πάνω σε οποιαδήποτε διαδρομή, χωρίς να τα συγχωνεύσετε.)

Σημειώστε επίσης ότι στην έκδοση 4, ένα κινούμενο σημείο συνεχίζει να κινείται μέχρι να το σταματήσετε αυτό συγκεκριμένα. Μπορείτε να σταματήσετε εύκολα τα κινούμενα γραφικά, χρησιμοποιώντας τον Ελεγκτή κίνησης, επιλέγοντας Παύση κίνησης στο μενού Προβολή ή πατώντας το πλήκτρο ESC. Ωστόσο, δεν είναι απαραίτητο να σταματήσετε τα κινούμενα γραφικά, για να συνεχίσετε να δουλεύετε στο σχέδιό σας.

Βλέπε επίσης:

Προσθήκη κίνησης

Ελεγκτής κίνησης

Κουμπί Προσθήκη κίνησης

Έγγραφα δειγμάτων

Συγχώνευση σημείου σε διαδρομή

Χρήση Προσαρμοσμένων εργαλείων αντί για Αρχεία εντολών

Στην έκδοση 4, τα αρχεία εντολών έχουν αντικατασταθεί από προσαρμοσμένα εργαλεία, τα οποία είναι πιο εύκολο να δημιουργηθούν και να χρησιμοποιηθούν. Τα αρχεία εντολών αναδρομής έχουν αντικατασταθεί από την επανάληψη.

Βλέπε επίσης:

Προσαρμοσμένα εργαλεία

Επαναλήψεις και είδωλα επανάληψης

Χρήση Προσαρμοσμένων εργαλείων αντί για Προσαρμοσμένους μετασχηματισμούς

Στην έκδοση 4, τα προσαρμοσμένα εργαλεία εξασφαλίζουν λειτουργικότητα εφάμιλλη με εκείνη των προσαρμοσμένων μετασχηματισμών της έκδοσης 3, αλλά επιτρέπουν μεγαλύτερη γκάμα μετασχηματισμών και μπορούν να μεταφερθούν από έγγραφο σε έγγραφο.

Βλέπε επίσης:

Χρήση προσαρμοσμένων εργαλείων για προσαρμοσμένους μετασχηματισμούς

Χρήση Κουμπιών Παρουσίασης αντί για Κουμπιά διαδοχικής εκτέλεσης

Στην έκδοση 4, τα Κουμπιά Παρουσίασης σας δίνουν τη δυνατότητα να εκτελέσετε διαδοχικά μία σειρά από άλλα κουμπιά ενεργειών ή να παρουσιάσετε ένα σύνολο άλλων ενεργειών ταυτόχρονα. Σας προσφέρουν επίσης περισσότερες δυνατότητες, για να ορίσετε τα αποτελέσματα μιας ακολουθίας κινούμενων γραφικών που παρουσιάζονται.

Βλέπε επίσης:

Κουμπιά Παρουσίασης

Δημιουργία ετικετών

Στην έκδοση 4, η ετικέτα ενός αντικειμένου δημιουργείται μόνον όταν είναι απαραίτητη, όχι κατά την κατασκευή του αντικειμένου. Με άλλα λόγια, στο πρώτο σημείο που θέλετε να δώσετε ετικέτα με το εργαλείο κειμένου σε κάποιο νέο σχέδιο, θα δοθεί η ετικέτα Α, στο δεύτερο η ετικέτα Β και λοιπά.

Βλέπε επίσης:

Ιδιότητες των αντικειμένων

Εργαλείο κειμένου

Εμφάνιση/Απόκρυψη ετικετών

Εμφάνιση και απόκρυψη ετικετών