Προχωρημένα θέματα > Προχωρημένα θέματα για κείμενο > Ευθυγράμμιση αντικειμένων κειμένου |

Όταν κάποιο σχέδιο περιέχει διάφορα αντικείμενα κειμένου (λεζάντες, μετρήσεις, παραμέτρους, υπολογισμούς, συναρτήσεις και κουμπιά ενεργειών), μπορεί να προτιμάτε να τα στοιχίσετε όμορφα, ώστε να βελτιώσετε την εμφάνιση του εγγράφου. Στα παρακάτω παραδείγματα, η ευθυγραμμισμένη διάταξη στο δεξί πλαίσιο δείχνει πιο όμορφη από την αστοίχιστη διάταξη στο αριστερό.

Για να ευθυγραμμίσετε αντικείμενα κειμένου, επιλέξτε τα με τη σειρά που θέλετε να εμφανίζονται, αρχίζοντας από πάνω προς το κάτω. Στη συνέχεια, κρατώντας πατημένο το πλήκτρο Shift πατήστε το πλήκτρο Enter. Το πρώτο επιλεγμένο αντικείμενο παραμένει στην αρχική θέση του και τα υπόλοιπα επιλεγμένα αντικείμενα στοιχίζονται ακριβώς κάτω από το πρώτο.

Για να αυξήσετε την απόσταση ανάμεσα στα αντικείμενα που μόλις έχετε στοιχίσει, αφού βεβαιωθείτε ότι είναι επιλεγμένα, κρατώντας πατημένο το πλήκτρο Shift πατήστε και πάλι το Enter. Κάθε φορά που πατάτε το Enter, προστίθεται ένα μικρό ελεύθερο διάστημα ανάμεσα στα αντικείμενα. Κρατώντας συνεχώς πατημένο το Shift, πατήστε το Enter όσες φορές χρειάζεται μέχρι να έχετε το κατακόρυφο ελεύθερο διάστημα που θέλετε.

Αν κατά λάθος αφήσατε πολύ χώρο, συνεχίστε να πατάτε το πλήκτρο Shift και ταυτόχρονα πατήστε το πλήκτρο Enter μέχρι να επιστρέψουν τα αντικείμενα στο ελάχιστο ελεύθερο διάστημα ανάμεσά τους.