Περιγραφή των μενού > Μενού Μετασχηματισμός > Επανάληψη > Παραμετρικό βάθος |

Όταν ορίζετε μία επανάληψη, μπορείτε να χρησιμοποιήσετε μία μέτρηση, μία παράμετρο ή έναν υπολογισμό από το σχέδιό σας για να καθορίσετε το βάθος της επανάληψης. Αφού επιλέξετε τα σημεία ή τις παραμέτρους που ορίζουν το αρχικό αντικείμενο, αλλά πριν επιλέξετε την εντολή Επανάληψη, επιλέξτε επίσης την τιμή που θα χρησιμοποιηθεί στον ορισμό του βάθους επανάληψης. Κρατώντας πατημένο το πλήκτρο Shift καθώς κάνετε κλικ για να ανοίξει το μενού Μετασχηματισμός, η εντολή Επανάληψη γίνεται Επανάληψη σε βάθος. Επιλέξτε αυτήν την εντολή και χρησιμοποιήστε το πλαίσιο διαλόγου ‘Επανάληψη’ για να ορίσετε όπως συνήθως την επανάληψη. Αφού οριστεί η επανάληψη, το ακέραιο μέρος της τιμής από την επιλεγμένη μέτρηση, την επιλεγμένη παράμετρο ή τον επιλεγμένο υπολογισμό χρησιμοποιούνται για τον καθορισμό του βάθους επανάληψης. (Αν η τιμή είναι αρνητική, το βάθος ορίζεται μηδενικό. Αν η τιμή είναι πολύ μεγάλη για να εμφανιστούν όλα τα είδωλα επανάληψης, το Sketchpad χρησιμοποιεί το μέγιστο βάθος στο οποίο μπορούν να απεικονιστούν τα είδωλα.)

Αν το βάθος μιας επανάληψης καθορίζεται από την τιμή μιας παραμέτρου ή ενός υπολογισμού, δεν μπορείτε να χρησιμοποιήσετε τις Ιδιότητες για να αλλάξετε το βάθος της.

Βλέπε επίσης:

Ιδιότητες επανάληψης

Χρήση του πλαισίου διαλόγου ‘Επανάληψη’

Επαναλήψεις και είδωλα επανάληψης

Μετρήσεις, υπολογισμοί και παράμετροι