Περιγραφή των μενού > Μενού Μέτρηση > Γωνίας τόξου |

Προϋποθέσεις επιλογής: Ένα ή περισσότερα τόξα ή ένας κύκλος και δύο ή τρία σημεία πάνω στον κύκλο.

| Αν έχουν επιλεχθεί ένα ή περισσότερα τόξα, αυτή η εντολή μετρά τη γωνία κάθε επιλεγμένου τόξου, χρησιμοποιώντας τις μονάδες μέτρησης γωνίας που έχουν επιλεχθεί στην καρτέλα επιλογών Μονάδες στο πλαίσιο διαλόγου ‘Προτιμήσεις’. Αν οι μονάδες μέτρησης γωνίας στις ‘Προτιμήσεις’ έχουν οριστεί σε μοίρες ή προσημασμένες μοίρες, η τιμή της μέτρησης κυμαίνεται από 0° έως 360°. Αν οι μονάδες μέτρησης γωνίας έχουν οριστεί σε ακτίνια, οι δυνατές τιμές κυμαίνονται από 0 ακτίνια έως 2π ακτίνια. Η γωνία τόξου (η οποία κάποιες φορές αναφέρεται και ως μέτρο τόξου) αφορά την επίκεντρη γωνία, δηλαδή τη γωνία που σχηματίζεται από τις ακτίνες που συνδέουν το κέντρο του κύκλου με τα άκρα του τόξου, όπως δείχνει το παράδειγμα αριστερά.

Αν έχουν επιλεχθεί ένας κύκλος και δύο σημεία, αυτή η εντολή μετρά τη γωνία του μικρού τόξου πάνω στον κύκλο που ορίζεται από τα δύο επιλεγμένα άκρα. Αν οι μονάδες μέτρησης γωνίας στις ‘Προτιμήσεις’ έχουν οριστεί σε μοίρες, οι δυνατές τιμές κυμαίνονται από 0° έως 180°. Αν οι μονάδες μέτρησης γωνίας στις ‘Προτιμήσεις’ έχουν οριστεί σε προσημασμένες μοίρες, οι τιμές κυμαίνονται από –180° έως 180°. Τα δεξιόστροφα τόξα έχουν αρνητικές τιμές, ενώ τα αριστερόστροφα θετικές τιμές. Αν οι μονάδες μέτρησης γωνίας έχουν οριστεί σε ακτίνια, οι δυνατές τιμές κυμαίνονται από –π ακτίνια έως π ακτίνια.

| Αν έχουν επιλεχθεί ένας κύκλος και τρία σημεία, αυτή η εντολή μετρά τη γωνία του μικρού ή του μεγάλου τόξου που αρχίζει από το πρώτο επιλεγμένο σημείο, διέρχεται από το δεύτερο και καταλήγει στο τρίτο. Αν οι μονάδες μέτρησης γωνίας στις ‘Προτιμήσεις’ έχουν οριστεί σε μοίρες, οι δυνατές τιμές κυμαίνονται από 0° έως 360°. Αν οι μονάδες μέτρησης γωνίας στις ‘Προτιμήσεις’ έχουν οριστεί σε προσημασμένες μοίρες, οι τιμές κυμαίνονται από –360° έως 360°. Τα δεξιόστροφα τόξα έχουν αρνητικές τιμές, ενώ τα αριστερόστροφα θετικές τιμές. Αν οι μονάδες μέτρησης γωνίας έχουν οριστεί σε ακτίνια, οι δυνατές τιμές κυμαίνονται από –2π ακτίνια έως 2π ακτίνια.

Βλέπε επίσης:

Προτιμήσεις μονάδων μέτρησης

Γωνίας

Μήκους τόξου

Κύκλοι και τόξα

Επιλογή και αναίρεση επιλογής αντικειμένων

Μετρήσεις