Στοιχεία του προγράμματος > Παλέτα κειμένου > Χρήση της παλέτας κειμένου > Χρήση της παλέτας κειμένου κατά την επεξεργασία λεζάντας |

Όταν επεξεργάζεστε μία λεζάντα, επιλέξτε οποιοδήποτε τμήμα του κειμένου και ορίστε τη γραμματοσειρά, το μέγεθος, το στυλ και το χρώμα του κειμένου με την Παλέτα κειμένου.

Μπορείτε επίσης να εισαγάγετε μαθηματικά σύμβολα και μαθηματική μορφοποίηση σε μία λεζάντα.

Εισαγωγή μαθηματικών συμβόλων και μαθηματικής μορφοποίησης

Πατώντας το κουμπί της Συμβολικής αναπαράστασης στην Παλέτα κειμένου προβάλλετε πρόσθετα εργαλεία μαθηματικής αναπαράστασης που μπορείτε να χρησιμοποιήσετε για να εισαγάγετε μαθηματικά σύμβολα και άλλες μορφοποιήσεις, όπως γεωμετρικά σύμβολα, κλάσματα, εκθέτες και σύμβολα ομαδοποίησης.

Στα Windows μπορείτε να σύρετε αυτά τα εργαλεία συμβολικής αναπαράστασης έτσι ώστε να είναι κινούμενα εργαλεία ή να αγκυρωθούν σε κάποια πλευρά του παραθύρου του Sketchpad.

Τα εργαλεία συμβολικής αναπαράστασης διαιρούνται σε τέσσερις ομάδες.

Κουμπιά γεωμετρικών συμβόλων: Κάντε κλικ σε ένα από τα κουμπιά με τις γεωμετρικές παύλες για να προσθέσετε το αντίστοιχο σύμβολο ευθύγραμμου τμήματος, ημιευθείας, ευθείας γραμμής ή τόξου πάνω από το επιλεγμένο κείμενο. Τα κουμπιά αυτά είναι διαθέσιμα μόνον όταν υπάρχει επιλεγμένο κείμενο.

Κουμπιά τελεστών: Κάντε κλικ σε ένα από τα κουμπιά με τους τελεστές για να προσθέσετε την αντίστοιχη μορφοποίηση για κλάσμα, τετραγωνική ρίζα, εκθέτη ή δείκτη στο επιλεγμένο κείμενο. Αν δεν υπάρχει επιλεγμένο κείμενο, ο τελεστής εισάγεται με ερωτηματικά στις θέσεις όπου πρέπει να συμπληρώσετε κείμενο.

Κουμπιά ομαδοποίησης: Κάντε κλικ σε ένα από τα κουμπιά ομαδοποίησης για να τοποθετήσετε το επιλεγμένο κείμενο σε παρενθέσεις, αγκύλες, άγκιστρα ή σύμβολα απόλυτης τιμής. Σε αντίθεση με τις παρενθέσεις και τις αγκύλες που πληκτρολογείτε από το πληκτρολόγιο του υπολογιστή σας, τα μαθηματικά σύμβολα ομαδοποίησης πάντοτε εμφανίζονται σε ζεύγη και αλλάζει το μέγεθός τους ώστε να προσαρμόζεται σε οποιαδήποτε έκφραση περιλαμβάνουν.

Κουμπιά συμβόλων: Κάντε κλικ σε ένα από τα κουμπιά των μαθηματικών συμβόλων για να εισαγάγετε το σύμβολο της γωνίας, το π, το σύμβολο των μοιρών ή οποιαδήποτε από τα πρόσθετα συνηθισμένα σύμβολα που εμφανίζονται στο αναδυόμενο μενού όταν πατήσετε και κρατήσετε πατημένο το τελευταίο από αυτά τα κουμπιά.

Μπορείτε να συνδυάσετε τα εργαλεία συμβολικής αναπαράστασης για να προσθέσετε τις παραδοσιακές μαθηματικές αναπαραστάσεις στις λεζάντες σας ή για να βρείτε νέες αναπαραστάσεις δικής σας έμπνευσης.

Για να προβάλλει τη συμβολική αναπαράσταση, το Sketchpad χρησιμοποιεί ειδικές γραμματοσειρές που περιέχουν μαθηματικά σύμβολα. Εξ ορισμού, το Sketchpad χρησιμοποιεί τη γραμματοσειρά Symbol που είναι προεγκατεστημένη σε κάθε υπολογιστή. Αν θέλετε να χρησιμοποιήσετε κάποια άλλη γραμματοσειρά, μπορείτε να αλλάξετε τη γραμματοσειρά μαθηματικών συμβόλων στις Επιλογές συστήματος.

Βλέπε επίσης:

Λεζάντες

Παλέτα κειμένου

Εμφάνιση/Απόκρυψη της Παλέτας κειμένου