Περιγραφή των μενού > Μενού Προβολή > Χρώμα > Παραμετρικό χρώμα |

Το παραμετρικό χρώμα σάς δίνει τη δυνατότητα να ‘χρωματίζετε με αριθμούς’. Ο αριθμός προκύπτει από κάποια τιμή στο Sketchpad (όπως μία μέτρηση). Όταν αλλάζει η τιμή, αλλάζει και το χρώμα.

Επιλέξτε Παραμετρικό από το υπομενού ‘Χρώμα’, για να ορίσετε το χρώμα των επιλεγμένων αντικειμένων με βάση την αριθμητική τιμή είτε μιας είτε τριών επιλεγμένων τιμών.

Αν και δεν είναι δυνατός ο παραμετρικός χρωματισμός γεωμετρικών τόπων ή ειδώλων επανάληψης, ο γεωμετρικός τόπος ή το είδωλο επανάληψης ενός παραμετρικά χρωματισμένου αντικείμενου θα εμφανίζει το εύρος χρωμάτων αυτού του αντικειμένου.

Αυτή η εντολή είναι διαθέσιμη μόνον όταν έχετε επιλέξει μία ή τρεις αριθμητικές τιμές –μετρήσεις, υπολογισμούς ή παραμέτρους- καθώς και ένα ή περισσότερα αντικείμενα που μπορούν να χρωματιστούν παραμετρικά –σημεία, κύκλους, τόξα, ευθύγραμμα αντικείμενα ή εσωτερικά σχήματος.

Αν έχετε επιλέξει μία μέτρηση, αυτή η μέτρηση χρησιμοποιείται για να ορίσει μία απόχρωση από το χρωματικό φάσμα (το οποίο κυμαίνεται από το μοβ μέχρι το σκούρο κόκκινο) ή ένα χρώμα σε γκρι κλίμακα. Μπορείτε να ορίσετε το ‘Εύρος παραμέτρων’, δηλαδή το αριθμητικό διάστημα που αντιστοιχεί σε έναν ολόκληρο κύκλο διαθέσιμων χρωμάτων ή αποχρώσεων. Μπορείτε επίσης να ορίσετε την ‘Περιοχή χρώματος’ έτσι ώστε ο χρωματικός κύκλος να μην επαναλαμβάνεται, να επαναλαμβάνεται σε μονή κατεύθυνση ή να επαναλαμβάνεται αμφίδρομα.

Αν έχετε επιλέξει τρεις μετρήσεις, χρησιμοποιούνται και οι τρεις μετρήσεις για τον καθορισμό του χρώματος του αντικειμένου. Όπως και με ένα μόνο χρώμα, μπορείτε να ορίσετε το εύρος και την περιοχή χρώματος. Μπορείτε επίσης να αποφασίσετε αν οι τρεις μετρήσεις θα υλοποιούνται ως τιμές RGB (κόκκινο, πράσινο, μπλε) ή ως ρυθμίσεις HSV (απόχρωση, κορεσμός, φωτεινότητα).

Βλέπε επίσης:

Αντικείμενα

Γεωμετρικοί τόποι

Επαναλήψεις και είδωλα επανάληψης

Μετρήσεις, υπολογισμοί και παράμετροι

Προτιμήσεις χρώματος

Ιδιότητες των αντικειμένων