Στοιχεία του προγράμματος > Προβολή αρχείου εντολών > Σχόλιο εργαλείου |

Το Σχόλιο εργαλείου εμφανίζεται στο πάνω μέρος του παραθύρου της Προβολής αρχείου εντολών και περιέχει τα τυχόν σχόλια για το σκοπό ή τη συμπεριφορά του προσαρμοσμένου εργαλείου που θέλησε να προσθέσει ο συγγραφέας του εργαλείου. Προσαρμόστε το μέγεθος του Σχολίου εργαλείου σύροντας τη διαχωριστική γραμμή που βρίσκεται στο κάτω μέρος του και προσθέστε ή αλλάξτε το Σχόλιο εργαλείου πληκτρολογώντας κείμενο μέσα του. Αν δημιουργήσετε νέα προσαρμοσμένα εργαλεία που θέλετε να χρησιμοποιηθούν και από άλλους χρήστες του Sketchpad, χρησιμοποιήστε το Σχόλιο εργαλείου για να περιγράψετε τα αντικείμενα-παραμέτρους του εργαλείου, να δώσετε την ταυτότητά σας ως συγγραφέα του εργαλείου και να εξηγήσετε πώς θα πρέπει να χρησιμοποιηθεί το εργαλείο.

Όποια σχόλια προσθέτετε αποθηκεύονται με το εργαλείο, έτσι ώστε εσείς -ή κάποιος άλλος χρήστης του Sketchpad- να μπορεί πάντοτε να ανατρέχει σε αυτά τα σχόλια όταν χρησιμοποιεί το εργαλείο. Όταν εκτυπώνεται η κατασκευή της Προβολής αρχείου εντολών, το σχόλιο εκτυπώνεται μαζί με την υπόλοιπη κατασκευή.

Βλέπε επίσης:

Εκτύπωση της Προβολής αρχείου εντολών

Προσαρμοσμένα εργαλεία

Προχωρημένα θέματα για εργαλεία