Στοιχεία του προγράμματος > Προβολή αρχείου εντολών > Εφαρμογή της Προβολής αρχείου εντολών βήμα προς βήμα |

Κάποιες φορές προτιμάτε να εφαρμόσετε την κατασκευή ενός προσαρμοσμένου εργαλείου σε ένα σχέδιο βήμα προς βήμα, αντί να το χρησιμοποιήσετε ως εργαλείο. Αν, για παράδειγμα, μελετάτε το σκεπτικό μιας κατασκευής που περιγράφεται στην Προβολή αρχείου εντολών, βοηθά να παρακολουθήσετε την εκτέλεση της κατασκευής στο σχέδιό σας με ένα - ένα αντικείμενο σε κάθε βήμα. Παρομοίως, αν θέλετε να δείξετε μία συγκεκριμένη κατασκευή στον καθηγητή σας ή στους μαθητές σας, μάλλον είναι πιο χρήσιμο να προχωράτε την κατασκευή των αντικειμένων ένα – ένα. Όταν χρησιμοποιείτε ένα προσαρμοσμένο εργαλείο απευθείας στο σχέδιό σας, τα βήματα κατασκευής του εκτελούνται όλα μαζί με τη μία, εφόσον έχετε αντιστοιχίσει τα αντικείμενα-παραμέτρους, και εμφανίζονται μόνον τα τελικά αποτελέσματα του εργαλείου. Όταν, όμως, εφαρμόζετε την κατασκευή της Προβολής αρχείου εντολών βήμα προς βήμα, τα αντικείμενα εμφανίζονται ένα - ένα κάθε φορά και τα ενδιάμεσα αντικείμενα εμφανίζονται κι αυτά για λίγο (έτσι ώστε να μπορέσετε να τα παρακολουθήσετε) μέχρι να ολοκληρωθούν όλα τα βήματα (οπότε το Sketchpad τα αποκρύπτει).

Για να εφαρμόσετε την κατασκευή της Προβολής αρχείου εντολών βήμα προς βήμα σε κάποιο σχέδιο:

1. | Χρησιμοποιήστε το εργαλείο βέλους επιλογής για να επιλέξετε αντικείμενα του σχεδίου τα οποία αντιστοιχίζονται στα αντικείμενα-παραμέτρους που εμφανίζονται στην Προβολή αρχείου εντολών, με τη σειρά που αυτά εμφανίζονται στη λίστα αντικειμένων της Προβολής αρχείου εντολών. Για παράδειγμα, αν η Προβολή αρχείου εντολών εμφανίζει στη λίστα της τρία σημεία-παραμέτρους, επιλέξτε από το σχέδιό σας τρία σημεία που μπορούν να αντιστοιχιστούν.

Αν η Προβολή αρχείου εντολών εμφανίζει τόσο Αντικείμενα παραδοχής όσο και Αντικείμενα-παραμέτρους, επιλέξτε αντικείμενα για αντιστοίχιση πρώτα με τα Αντικείμενα παραδοχής και μετά για αντιστοίχιση με τα Αντικείμενα-παραμέτρους.

Τα αντικείμενα παραδοχής αντιστοιχίζονται αυτομάτως μόνον όταν χρησιμοποιείτε τα προσαρμοσμένα εργαλεία απευθείας, όχι όταν ή Προβολή αρχείου εντολών εκτελείται βήμα προς βήμα.

Καθώς επιλέγετε αντικείμενα του σχεδίου για αντιστοίχιση, η Προβολή αρχείου εντολών εμφανίζει πληροφορίες για τις επιλογές σας. Τα αντικείμενα-παράμετροι που αντιστοιχίζονται με τις επιλογές σας εμφανίζονται επισημασμένα, ενώ τα αντικείμενα-παράμετροι για τα οποία πρέπει ακόμη να κάνετε κάποιες επιλογές αντικείμενων του σχεδίου σας για αντιστοίχιση με αυτά εμφανίζονται με κανονικό φόντο.

2. | Εφόσον επιλέξατε τα αντικείμενα για να αντιστοιχηθούν όλα τα αντικείμενα-παράμετροι της Προβολής αρχείου εντολών, στο κάτω μέρος του παραθύρου της Προβολής αρχείου εντολών εμφανίζονται δύο κουμπιά.

Κάντε κλικ στο ‘Επόμενο βήμα’ για να εφαρμόσετε το πρώτο βήμα της κατασκευής. Κάντε ξανά κλικ σε αυτό το κουμπί για να προχωρήσετε στην εκτέλεση όλης της κατασκευής, βήμα προς βήμα. Καθώς εκτελείται το κάθε βήμα, στο σχέδιό σας εμφανίζεται το αντίστοιχο αντικείμενο. Καθώς η κατασκευή εκτελείται βήμα προς βήμα, μπορείτε να σύρετε και να μετακινήσετε αντικείμενα στο σχέδιό σας για να διερευνήσετε τις σχέσεις τους με άλλα αντικείμενα.

Κάντε κλικ στο κουμπί ‘Όλα τα βήματα’ για να τελειώσετε την κατασκευή κατασκευάζοντας αμέσως όλα τα υπόλοιπα βήματα.

3. | Όταν ολοκληρωθεί και το τελευταίο βήμα της κατασκευής, τα ενδιάμεσα αντικείμενα της κατασκευής –τα οποία εμφανίζει προσωρινά η Προβολή αρχείου εντολών στο σχέδιό σας κατά τη διάρκεια της βήμα προς βήμα εκτέλεσης- αποκρύπτονται, τα αποτελέσματα είναι επιλεγμένα και εξαφανίζονται τα κουμπιά ‘Επόμενο βήμα’ και ‘Όλα τα βήματα’. Η Προβολή αρχείου εντολών επιστρέφει στην κανονική της εμφάνιση.

Αν τα αποτελέσματα του εργαλείου είναι αντιστοιχισμένα με τα αντικείμενα-παραμέτρους, μπορείτε να εφαρμόσετε το εργαλεία ξανά και ξανά στα δικά του αποτελέσματα κάνοντας απλώς κλικ στο κουμπί ‘Όλα τα βήματα’.

Για να εφαρμόσετε την κατασκευή της Προβολής αρχείου εντολών για δεύτερη φορά, επιλέξτε νέα αντικείμενα για αντιστοίχιση όπως περιγράφει το βήμα 1.

Κατά τη διάρκεια της βήμα προς βήμα εκτέλεσης, μπορείτε να πατήσετε το ποντίκι πάνω σε οποιοδήποτε αντικείμενο-παράμετρο στο οποίο έχει ήδη αντιστοιχηθεί κάποιο αντικείμενο του σχεδίου σας ή σε κάποιο βήμα που έχει ήδη κατασκευαστεί στην Προβολή αρχείου εντολών για να επισημάνετε το αντίστοιχο αντικείμενο του σχεδίου σας το οποίο έχει αντιστοιχηθεί. Αν θέλετε να σταματήσετε την εφαρμογή βήμα προς βήμα της κατασκευής χωρίς να ολοκληρωθούν Όλα τα βήματα, πατήστε το πλήκτρο Esc ή κλείστε το παράθυρο της Προβολής αρχείου εντολών.

Βλέπε επίσης:

Παρουσίαση των προσαρμοσμένων εργαλείων

Λίστα αντικειμένων

Προχωρημένα θέματα για εργαλεία