Περιγραφή των μενού > Μενού Μετασχηματισμός > Περιστροφή |

Το Sketchpad διαθέτει και εργαλείο βέλους περιστροφής και εντολή Περιστροφή. Όταν χρησιμοποιείτε το εργαλείο, περιστρέφετε το αρχικό αντικείμενο. Όταν χρησιμοποιείτε την εντολή, δημιουργείτε ένα νέο αντικείμενο –το είδωλο περιστροφής του αρχικού αντικειμένου.

Κατασκευάζει ένα είδωλο περιστροφής για το επιλεγμένο αντικείμενο(τα επιλεγμένα αντικείμενα). Για να περιστρέψετε αντικείμενα:

1. | Αν δεν έχετε ήδη επιλέξει κέντρο για το μετασχηματισμό σας, επιλέξτε ένα σημείο που θα αποτελεί το κέντρο περιστροφής και χρησιμοποιήστε την εντολή Επιλογή κέντρου από το μενού Μετασχηματισμός. Ο άλλος τρόπος είναι να κάνετε διπλό κλικ στο επιθυμητό σημείο-κέντρο με το εργαλείο βέλους επιλογής.

Ένα σύντομο κινούμενο γραφικό δείχνει ότι το σημείο έχει επιλεχθεί ως κέντρο για επόμενες περιστροφές και αυξομειώσεις.

Αν εκτελέσετε περιστροφή χωρίς πρώτα να έχετε επιλέξει κέντρο, το Sketchpad θα επιλέξει κέντρο μόνο του.

2. | Επιλέξτε το αντικείμενο(τα αντικείμενα) που θέλετε να περιστρέψετε.

3. | Επιλέξτε την εντολή Περιστροφή από το μενού Μετασχηματισμός.

Στην οθόνη σας εμφανίζεται το πλαίσιο διαλόγου ‘Περιστροφή’ και το είδωλο περιστροφής των επιλογών σας.

4. | Επιλέξτε είτε ‘Σταθερή γωνία’ ή ‘Επιλεγμένη γωνία’, όπως περιγράφεται παρακάτω.

5. | Μπορείτε να κάνετε κλικ σε ένα σημείο μέσα στο σχέδιο για να αλλάξετε το επιλεγμένο κέντρο ή μπορείτε να κάνετε κλικ σε μία μέτρηση γωνίας για να αλλάξετε την επιλεγμένη γωνία.

6. | Όταν τελειώσετε με τις επιλογές που θέλετε και αφού πληκτρολογήσετε όποιες τιμές απαιτούνται, κάντε κλικ στην ‘Περιστροφή’.

Εμφανίζεται το είδωλο περιστροφής.

Σταθερή γωνία

Επιλέξτε αυτή τη δυνατότητα για να πληκτρολογήσετε μία σταθερή (αριθμητική) γωνία περιστροφής χρησιμοποιώντας τις τρέχουσες μονάδες μέτρησης των γωνιών στο σχέδιό σας.

Οι θετικές γωνίες προκαλούν αριστερόστροφες περιστροφές και οι αρνητικές γωνίες προκαλούν δεξιόστροφες περιστροφές.

Επιλεγμένη γωνία

Επιλέξτε αυτή τη δυνατότητα για να περιστρέψετε την επιλογή σας με βάση μία γωνία που έχετε καθορίσει χρησιμοποιώντας την εντολή Επιλογή γωνίας. Αυτή η επιλογή είναι απενεργοποιημένη αν δεν έχετε επιλέξει ήδη κάποια γωνία. Ωστόσο, αν θέλετε να χρησιμοποιήσετε μία μέτρηση γωνίας που υπάρχει μέσα στο σχέδιό σας αλλά δεν έχει επιλεχθεί ήδη, μπορείτε να κάνετε κλικ σε αυτή τη μέτρηση τώρα για να την επιλέξετε.

Βλέπε επίσης:

Επιλογή κέντρου

Επιλογή γωνίας

Εργαλείο βέλους περιστροφής