Στοιχεία του προγράμματος > Επιλογέας χρώματος |

Το πλαίσιο ελέγχου ‘Επιλογέας χρώματος’ σας δίνει τη δυνατότητα να επιλέξετε ένα συγκεκριμένο χρώμα που θα χρησιμοποιείται για την προβολή ενός αντικείμενου του Sketchpad, για την προβολή του κειμένου στο Sketchpad ή για την αλλαγή οποιουδήποτε από τα χρώματα που είναι διαθέσιμα στο μενού ‘Χρώμα’ του Sketchpad.

Ο Επιλογέας χρώματος εμφανίζεται επιλέξετε την εντολή Προβολή | Χρώμα | Άλλο... ή όταν κάνετε κλικ στο αναδυόμενο μενού Επιλογέας χρώματος στην Παλέτα κειμένου. Εμφανίζεται επίσης όταν κάνετε κλικ στο κουμπί ‘Επεξεργασία του Μενού χρωμάτων...’ στην καρτέλα επιλογών Σύστημα του πλαισίου διαλόγου ‘Σύνθετες προτιμήσεις’.

Το παράθυρο επιλογών ‘Επιλογέας χρώματος’ παρέχεται από το ίδιο το λειτουργικό σύστημα των Windows που είναι εγκατεστημένο στον υπολογιστή σας και ενδέχεται να διαφέρει από το δείγμα του παραθύρου επιλογών που δίνεται σε αυτό το κεφάλαιο.

Το πλαίσιο διαλόγου ‘Επιλογέας χρώματος’ σας δίνει τη δυνατότητα να ορίσετε κάποιο χρώμα με πολλούς και διαφορετικούς τρόπους. Οι πιο συνηθισμένες μέθοδοι περιλαμβάνουν τις τιμές RGB (Κόκκινο-Πράσινο-Μπλε) και τις τιμές HLS (Απόχρωση-Φωτεινότητα-Κορεσμός ή Απόχρωση-Καθαρότητα-Κορεσμός).

Για να καθορίσετε ένα χρώμα χρησιμοποιώντας τη μέθοδο RGB, ορίζετε τις αριθμητικές τιμές για τα συστατικά κόκκινο, πράσινο και μπλε του χρώματος. Αυτές οι αριθμητικές τιμές εκφράζονται συνήθως είτε σε ποσοστό είτε σε μία κλίμακα από 0 έως 255, στην οποία τα μεγαλύτερα νούμερα δηλώνουν εντονότερη συμμετοχή αυτού του συστατικού στο χρωματικό μείγμα. Επομένως με κόκκινο 255 και πράσινο και μπλε 0 φτιάχνεται το πιο ατόφιο κόκκινο που μπορεί να φτιαχτεί. Αν ορίσουμε και τις τρεις τιμές στο 0, παίρνουμε μαύρο (δηλαδή καθόλου χρώμα), ενώ αν ορίσουμε και τις τρεις τιμές στο 255 παίρνουμε άσπρο (το λευκότερο από όλα τα χρώματα, με το μεγαλύτερο δυνατό ποσό και από τα τρία συστατικά του χρώματος).

Οι τρεις τιμές HLS (Απόχρωση, φωτεινότητα και κορεσμός) σας δίνουν επίσης τη δυνατότητα να καθορίσετε ένα χρώμα με αριθμητικά δεδομένα. Η απόχρωση καθορίζει το χρώμα, όπως κόκκινο, μπλε ή πράσινο. Η φωτεινότητα καθορίζει πόσο φωτεινά ή σκοτεινά είναι τα χρώματα -η μέγιστη τιμή αντιστοιχεί στο άσπρο και η ελάχιστη (μηδέν) στο μαύρο. Ο κορεσμός καθορίζει πόση ποσότητα χρώματος πρέπει να υπάρχει –ο μεγάλος κορεσμός αντιστοιχεί σε έντονα χρώματα και ο μικρός κορεσμός σε παλ χρώματα. Τιμή κορεσμού στο 0 δίνει γκρι, ενώ η ένταση του γκρι καθορίζεται από τη φωτεινότητα. Τα πιο έντονα και καθαρά χρώματα αντιστοιχούν στο μέσο της κλίμακας για τη φωτεινότητα και στο μέγιστο της κλίμακας κορεσμού.

Ένα άλλο σύστημα ονομάζεται μέθοδος HSV (Απόχρωση-Κορεσμός-Τιμή) και είναι παρόμοια με τη μέθοδο HLS, με τη μόνη διαφορά ότι τα πιο έντονα καθαρά χρώματα αντιστοιχούν στο μέγιστο της κλίμακας Τιμή (και όχι στο μέσο της κλίμακας για τη φωτεινότητα) με μέγιστο κορεσμό. Σε αυτό το σύστημα το άσπρο αντιστοιχεί σε μηδέν κορεσμό και μέγιστο τιμής.

Επιλογέας χρώματος

Ο Επιλογέας χρώματος εμφανίζει πάνω - πάνω τα 16 χρώματα που είναι διαθέσιμα στο υπομενού ‘Χρώμα’ του μενού Προβολή. Στο δείγμα ‘Νέο χρώμα’ παρουσιάζεται το χρώμα που θα επιλεχθεί όταν κάνετε κλικ στο κουμπί ΟΚ.

Η Απόχρωση, ο Κορεσμός και η Φωτεινότητα σας δίνουν τη δυνατότητα να καθορίσετε ένα χρώμα με αριθμητικά δεδομένα. Η τιμή της απόχρωσης καθορίζει το χρώμα, όπως κόκκινο, μπλε ή πράσινο. Η τιμή του κορεσμού καθορίζει πόση ποσότητα χρώματος πρέπει να υπάρχει –ο μεγάλος κορεσμός αντιστοιχεί σε έντονα χρώματα και ο μικρός κορεσμός σε παλ χρώματα. Η φωτεινότητα καθορίζει πόσο φωτεινά ή σκοτεινά είναι τα χρώματα.

Διαφορετικά, μπορείτε να χρησιμοποιήσετε τις τιμές για Κόκκινο, Πράσινο και Μπλε για να καθορίσετε ένα χρώμα με βάση ποια ποσότητα χρησιμοποιείται από το καθένα από αυτά τα πρωταρχικά χρώματα.

Τέλος, μπορείτε να χρησιμοποιήσετε την ορθογώνια περιοχή και την κατακόρυφη χρωματική λωρίδα στο κάτω μέρος του παραθύρου επιλογών για να καθορίσετε την απόχρωση, τον κορεσμό και τη φωτεινότητα. Πρώτα κάντε κλικ μέσα στο ορθογώνιο για να επιλέξετε την απόχρωση και τον κορεσμό. Αλλάξτε την απόχρωση μετακινώντας το δείκτη του ποντικιού οριζόντια μέσα στο ορθογώνιο και αλλάξτε τον κορεσμό μετακινώντας κατακόρυφα το ποντίκι σας –οι ελάχιστες τιμές είναι στο κάτω μέρος του ορθογωνίου και οι μέγιστες στο πάνω μέρος. Από τη στιγμή που θα επιλέξετε την απόχρωση και τον κορεσμό, κάντε κλικ στην κατακόρυφη λωρίδα στα δεξιά για να ρυθμίσετε και τη φωτεινότητα.

Βλέπε επίσης:

Άλλο χρώμα

Παλέτα κειμένου

Προτιμήσεις χρώματος

Προτιμήσεις συστήματος

Χρώμα

Επεξεργασία του Μενού χρωμάτων