Στοιχεία του προγράμματος > Έγγραφα > Εργαλεία εγγράφου |

Εκτός από τις πολλαπλές σελίδες, ένα έγγραφο του Sketchpad μπορεί να περιέχει επίσης ένα ή και περισσότερα Προσαρμοσμένα Εργαλεία —εργαλεία δηλαδή, τα οποία δημιουργήσατε εσείς ή κάποιος άλλος. Τα Προσαρμοσμένα Εργαλεία επεκτείνουν τα βασικά εργαλεία του Sketchpad, έτσι ώστε να δώσουν τη δυνατότητα κατασκευής νέων μαθηματικών αντικειμένων ή καινούριων τρόπων κατασκευής οικείων μαθηματικών αντικειμένων.

Όταν δημιουργείτε ένα νέο Προσαρμοσμένο Εργαλείο, το εργαλείο αυτό γίνεται κομμάτι του εγγράφου σας. Χρησιμοποιήστε την εντολή Επιλογές εγγράφου, για να αλλάξετε όνομα και σειρά ή να αφαιρέσετε Προσαρμοσμένα Εργαλεία από το ενεργό έγγραφο, αλλά και για να αντιγράψετε εργαλεία από κάποιο άλλο ανοικτό έγγραφο στο ενεργό έγγραφό σας.

| Οργανώστε τα προσαρμοσμένα εργαλεία που χρησιμοποιείτε συχνά, αποθηκεύοντας κάθε συλλογή συναφών εργαλείων σε δικό της έγγραφο. Αν χρησιμοποιήσετε τις σελίδες ενός εγγράφου για να περιγράψετε τα εργαλεία που περιέχει –και δώσετε παραδείγματα για τη χρήση τους—, το έγγραφό σας θα γίνει μια εύχρηστη 'συλλογή εργαλείων' που μπορείτε να διανείμετε σε άλλους.

Για παράδειγμα, ίσως φτιάξετε μια συλλογή εργαλείων για την κατασκευή διαφορετικών κέντρων ενός τριγώνου ή άλλη συλλογή για την κατασκευή διαφόρων κανονικών πολυγώνων.

Όταν εργάζεστε σε κάποιο σχέδιο, μπορείτε να χρησιμοποιήσετε όχι μόνο τα Προσαρμοσμένα Εργαλεία που περιέχει το έγγραφο στο οποίο εργάζεστε, αλλά επίσης και όποια Προσαρμοσμένα Εργαλεία περιέχονται σε άλλα ανοικτά έγγραφα. Για να εργαστείτε με προσαρμοσμένα εργαλεία τα οποία περιλαμβάνονται σε κάποιο έγγραφο που βρίσκεται αποθηκευμένο στο σκληρό δίσκο σας, ανοίξτε το έγγραφο ώστε να είναι διαθέσιμα τα προσαρμοσμένα εργαλεία του. Διαφορετικά, αν έχετε αποθηκευμένα κάποια έγγραφα στο Φάκελο εργαλείων που βρίσκεται στο σκληρό δίσκο σας μαζί με την εφαρμογή του Sketchpad, τα εργαλεία από αυτά τα έγγραφα είναι διαθέσιμα κάθε φορά που ξεκινάει το Sketchpad—ακόμη κι αν τα έγγραφα που τα περιέχουν δεν είναι ανοικτά.

Βλέπε επίσης:

Παράθυρα εγγράφων

Σελίδες εγγράφων

Προσαρμοσμένα εργαλεία

Επιλογές εγγράφου

Φάκελος εργαλείων

Προβολή αρχείου εντολών ενός Εργαλείου