Περιγραφή των μενού > Μενού Γράφημα > Αποτύπωση σημείων/Αποτύπωση δεδομένων πίνακα/Αποτύπωση με (x,y)/Αποτύπωση με (r,θ) |

Αυτή η εντολή δημιουργεί την αποτύπωση ενός ή περισσότερων σημείων πάνω στο επιλεγμένο σύστημα συντεταγμένων στην καθορισμένη θέση συντεταγμένων. Αν δεν υπάρχει επιλεγμένο σύστημα συντεταγμένων, το Sketchpad δημιουργεί ένα προεπιλεγμένο σύστημα συντεταγμένων. Ανάλογα με τα αντικείμενα που επιλέγετε, αυτή η εντολή εμφανίζεται ως Αποτύπωση με (x, y), Αποτύπωση με (r, θ), Αποτύπωση δεδομένων πίνακα ή Αποτύπωση σημείων.

Χρησιμοποιήστε τις αποτυπωμένες τιμές για να κατασκευάσετε τη γραφική παράσταση μετρήσεων ή υπολογισμών που μεταβάλλονται με το χρόνο.

Αποτύπωση με (x, y)/Αποτύπωση με (r, θ)

Αν έχετε επιλέξει δύο μετρήσεις ή υπολογισμούς, η εντολή εμφανίζεται ως Αποτύπωση με (x, y) ή (αν υπάρχει επιλεγμένο πολικό σύστημα συντεταγμένων) ως Αποτύπωση με (r, θ). Όταν επιλέγετε την εντολή, το Sketchpad δημιουργεί την αποτύπωση του σημείου που ορίζεται από τις δύο επιλεγμένες τιμές, η πρώτη από τις οποίες χρησιμοποιείται ως συντεταγμένη x ή r και η δεύτερη τιμή ως συντεταγμένη y ή θ. Καθώς μεταβάλλονται οι μετρήσεις, μεταβάλλεται και η θέση του αποτυπωμένου σημείου για να αντιστοιχιστεί.

Αποτύπωση δεδομένων πίνακα

Αν έχετε επιλέξει έναν πίνακα, η εντολή εμφανίζεται ως Αποτύπωση δεδομένων πίνακα. Αυτή η εντολή εμφανίζει ένα πλαίσιο διαλόγου που σας δίνει τη δυνατότητα να αποτυπώσετε ένα σημείο επάνω στο επιλεγμένο σύστημα συντεταγμένων για κάθε σειρά του επιλεγμένου πίνακα. Το πλαίσιο διαλόγου σάς δίνει τη δυνατότητα να επιλέξετε το αν θα αποτυπώσετε τα δεδομένα του πίνακα με καρτεσιανές ή πολικές συντεταγμένες, αλλά και να διαλέξετε ποια στήλη του πίνακα θα αποτυπωθεί ως συντεταγμένη x (ή r) και ποια θα αποτυπωθεί ως συντεταγμένη y (ή θ).

Αποτύπωση σημείων

Αν δεν έχετε επιλέξει πίνακα ή δύο τιμές, η εντολή γίνεται Αποτύπωση σημείων. Αυτή η εντολή εμφανίζει ένα πλαίσιο διαλόγου που σας δίνει τη δυνατότητα να δημιουργήσετε την αποτύπωση ενός ή περισσότερων σημείων πάνω στο επιλεγμένο σύστημα συντεταγμένων πληκτρολογώντας τις συντεταγμένες για κάθε σημείο που θα αποτυπωθεί.

Στο πλαίσιο διαλόγου:

• | Μπορείτε να πληκτρολογήσετε σημεία με δεκαδικά ψηφία ή μπορείτε να χρησιμοποιήσετε εκφράσεις όπως 2+3 και π/4.

• | Επιλέξτε ‘Καρτεσιανές’, για την αποτύπωση σημείων με χρήση τιμών (x, y) ή επιλέξτε ‘Πολικές’, για την αποτύπωση σημείων με χρήση τιμών (r, θ).

• | Κάντε κλικ στην ‘Αποτύπωση’ για να αποτυπωθούν οι τρέχουσες τιμές. Το πλαίσιο διαλόγου παραμένει ανοιχτό, για να έχετε τη δυνατότητα να αποτυπώσετε περισσότερα σημεία.

• | Αφού αποτυπώσετε και το τελευταίο σημείο που θέλετε, κάντε κλικ στο ‘Τέλος’, για να κλείσετε το πλαίσιο διαλόγου.

Βλέπε επίσης:

Συστήματα συντεταγμένων και άξονες

Μορφή πλέγματος

Επιλογή συστήματος συντεταγμένων

Μετρήσεις, υπολογισμοί και παράμετροι

Ορισμός συστήματος συντεταγμένων

Πολλαπλά συστήματα συντεταγμένων

Χρήση του συστήματος συντεταγμένων

Πίνακες

Εντολή 'Πινακοποίηση'