Περιγραφή των μενού > Μενού Επεξεργασία > Ιδιότητες > Ιδιότητες επανάληψης |

Μόνον τα είδωλα επανάληψης και οι κανόνες επανάληψης έχουν καρτέλα επιλογών ‘Επανάληψη’. Χρησιμοποιήστε αυτήν την καρτέλα για να ορίσετε το πλήθος των επαναλήψεων, να ορίσετε το αν οι επαναλήψεις θα εμφανίσουν όλα τα επίπεδά τους ή μόνον την τελική επανάληψη και για να ρυθμίσετε το πώς θα συμπεριφέρονται τα τυχαία σημεία στην επανάληψη.

Πλήθος επαναλήψεων: Αυτός ο αριθμός καθορίζει το πόσες φορές θα επαναληφθεί η επανάληψη. Η ελάχιστη τιμή που μπορείτε να χρησιμοποιήσετε είναι 1, ενώ η μέγιστη τιμή εξαρτάται από την επανάληψη και είναι μικρότερη για περίπλοκες επαναλήψεις οι οποίες περιλαμβάνουν πάνω από μία αντιστοίχιση. Αν το πλήθος των επαναλήψεων (ή αλλιώς το βάθος επανάληψης) ορίστηκε από κάποια μέτρηση ή υπολογιζόμενη τιμή όταν δημιουργήθηκε για πρώτη φορά η επανάληψη, η τρέχουσα τιμή του βάθος εμφανίζεται σε αυτό το πεδίο αλλά δεν είναι δυνατόν να τροποποιηθεί.

Μπορείτε να ρυθμίσετε το πλήθος των επαναλήψεων χωρίς να χρησιμοποιήσετε τις Ιδιότητες: επιλέξτε το είδωλο της επανάληψης και πατήστε τα πλήκτρα + ή – εφόσον το παράθυρο του σχεδίου σας είναι ενεργό.

Προβολή ως: Επιλέγοντας ‘Πλήρης τροχιά’, εμφανίζονται όλα τα είδωλα επανάληψης (τα είδωλα για κάθε επίπεδο της επανάληψης). Επιλέγοντας ‘Μόνο η τελική επανάληψη’, εμφανίζονται μόνο τα είδωλα στο τελικό επίπεδο, όπως ορίζεται από το ‘Πλήθος επαναλήψεων’.

Μετακίνηση σημείων επανάληψης πάνω σε αντικείμενα: Αυτή η επιλογή εμφανίζεται μόνο για επαναλήψεις στις οποίες ένα ή και περισσότερα αρχικά αντικείμενα αντιστοιχίζονται σε ένα σημείο πάνω στη διαδρομή. Καθορίζει το πώς θα συμπεριφερθούν τα είδωλα επανάληψης αυτών των σημείων. Επιλέξτε ‘Προς τις ίδιες θέσεις ως προς το αρχικό’, αν θέλετε να εμφανίζεται κάθε είδωλο επανάληψης στην ίδια σχετική θέση πάνω στη διαδρομή του με το αρχικό αντικείμενο στην αρχική διαδρομή του. Επιλέξτε ‘Προς τυχαίες θέσεις πάνω στις διαδρομές επανάληψης’, αν θέλετε κάθε είδωλο επανάληψης να εμφανίζεται σε τυχαία θέση πάνω στη διαδρομή του. Αν επιλέξετε τις τυχαίες θέσεις, το κουμπί ‘Λήψη τυχαίας θέσης τώρα’ ενεργοποιείται και μπορείτε να κάνετε κλικ πάνω του για να λάβει κάθε σημείο της επανάληψης μία νέα τυχαία θέση πάνω στη διαδρομή.

Μπορείτε να επιλέξετε λήψη τυχαίων θέσεων σε μία επανάληψη χωρίς να χρησιμοποιήσετε τις Ιδιότητες: επιλέξτε το είδωλο της επανάληψης και πατήστε το πλήκτρο ! εφόσον το παράθυρο του σχεδίου σας είναι ενεργό.

Βλέπε επίσης:

Επαναλήψεις και είδωλα επανάληψης

Επανάληψη

Περιγραφή του πληκτρολογίου

Παραμετρικό βάθος

Προτιμήσεις δειγματοληψίας

Σημείου σε αντικείμενο