Περιγραφή της εργαλειοθήκης > Εργαλεία βέλους επιλογής > Επιλογή και αναίρεση επιλογής αντικειμένων > Επιλογή αντικειμένων με το ορθογώνιο πλαίσιο επιλογής |

Με το ορθογώνιο πλαίσιο επιλογής μπορείτε να επιλέξετε πολλά αντικείμενα που βρίσκονται κοντά το ένα στο άλλο μέσα στο σχέδιο.

1. | Φανταστείτε ένα ορθογώνιο που να περιβάλλει τα αντικείμενα τα οποία θέλετε να επιλέξετε.

2. | Τοποθετήστε την άκρη του βέλους επιλογής σε κενό χώρο σε μία γωνία αυτού του φανταστικού ορθογωνίου.

3. | Αν θέλετε να παραμείνουν επιλεγμένα τα αντικείμενα που επιλέξατε πιο πριν, κρατήστε πατημένο το πλήκτρο Shift όταν αρχίζετε να σύρετε με το ορθογώνιο πλαίσιο επιλογής.

Εμφανίζεται ένα ορθογώνιο πλαίσιο με διακεκομμένη γραμμή και φαίνεται να έχουν επιλεγεί όσα αντικείμενα ακουμπά ή περικλείει το ορθογώνιο πλαίσιο.

Πατήστε και κρατήστε πατημένο το κουμπί του ποντικιού σας και σύρετε διαγωνίως προς την απέναντι γωνία του φανταστικού ορθογωνίου.

4. | Όταν επιλεγούν όλα τα αντικείμενα που θέλετε να επιλέξετε, αφήστε το κουμπί του ποντικιού σας. Αν αρχίσατε το ορθογώνιο πλαίσιό σας από λάθος σημείο και δεν καταφέρατε να επιλέξετε τα αντικείμενα που θέλατε, απλώς αρχίστε πάλι από το βήμα 2.

Το ορθογώνιο πλαίσιο επιλογής που έχει τοποθετηθεί σωστά μπορεί να σας είναι πολύ εξυπηρετικό για την επιλογή πολλών αντικειμένων με τη μία, για εντολές που εφαρμόζονται σε πολλαπλά αντικείμενα, όπως η κατασκευή τριών μέσων σημείων στις πλευρές ενός τριγώνου ή η κατασκευή κάθετης ευθείας.

Επιλέξτε και τις τρεις πλευρές του τριγώνου για να κατασκευάσετε τα μέσα σημεία τους. | Επιλέξτε ένα σημείο και ένα ευθύγραμμο τμήμα για να κατασκευάσετε κάθετη ευθεία.

Βλέπε επίσης:

Επιλογή και αναίρεση επιλογής αντικειμένων

Επιλογή επικαλυπτόμενων αντικειμένων

Τεχνικές επιλογής