Προχωρημένα θέματα > JavaSketchpad και Δυναμική Γεωμετρία βασισμένη στον Παγκόσμιο Ιστό |

Το JavaSketchpad είναι μία επέκταση του Sketchpad, η οποία σας δίνει τη δυνατότητα να τοποθετήσετε απλά σχέδια μέσα σε ιστοσελίδες που δημοσιεύετε στο Διαδίκτυο. Αυτά τα σχέδια εμφανίζονται ως γραφικά στις σελίδες και οποιοσδήποτε επισκέπτεται την ιστοσελίδα σας μπορεί να αλληλεπιδράσει με αυτά —σύροντας τα σημεία και πατώντας τα κουμπιά ενεργειών— απευθείας από το δικό του φυλλομετρητή Ιστού, ακόμη κι αν δεν έχει εγκατεστημένο το Sketchpad. Όταν δημιουργείτε ιστοσελίδες, σκεφτείτε να χρησιμοποιήσετε το JavaSketchpad ως έναν τρόπο εμπλουτισμού του μαθηματικού υλικού σας που αναρτάτε στον Παγκόσμιο Ιστό —όπως προσωπικές ανακαλύψεις, άρθρα περιοδικών, διδακτέα ύλη της τάξης ή εργασίες.

Το JavaSketchpad είναι σκόπιμα μικρό σε σχέση με το The Geometer’s Sketchpad, έτσι ώστε να λαμβάνεται γρήγορα από κάποιον που επισκέπτεται την ιστοσελίδα σας.

Δεν είναι δυνατή η μετατροπή κάθε σχεδίου ή δραστηριότητας που δημιουργείτε στο The Geometer’s Sketchpad σε γραφικό αλληλεπίδρασης τύπου JavaSketchpad. Πολλές από τις προχωρημένες λειτουργίες του Sketchpad απαιτούν την πλήρη ισχύ του ίδιου του προγράμματος, αντί για την απλή έκδοση με την οποία αλληλεπιδρούν οι επισκέπτες της ιστοσελίδας σας. Επίσης, αν και οι επισκέπτες μπορούν να σύρουν σημεία και να πατήσουν κουμπιά ενεργειών σε σχέδια που αναρτάτε στον Παγκόσμιο Ιστό ως εικόνες του JavaSketchpad, δεν μπορούν να σχεδιάσουν ή να κατασκευάσουν νέα αντικείμενα. Παρ’ όλους αυτούς τους περιορισμούς, το JavaSketchpad έχει τη δυνατότητα να εμπλουτίσει σημαντικά τις επιλογές σας για δημοσίευση στον Παγκόσμιο Ιστό.

Επιμέρους θέματα:

Παρουσίαση της δημοσίευσης στον Παγκόσμιο Ιστό

Βασική δομή του Φακέλου JavaSketchpad

Δημιουργία ιστοσελίδας με JavaSketchpad

Τι μπορεί να πάει στραβά

Τροποποίηση και δημοσίευση των σελίδων σας

Περισσότερες πληροφορίες

Ως τεχνολογία του Διαδικτύου, το JavaSketchpad εξελίσσεται ραγδαία και η καλύτερη πηγή ενημέρωσης γι’ αυτό βρίσκεται στον ίδιο τον παγκόσμιο ιστό. Η τοποθεσία παγκόσμιου ιστού για το JavaSketchpad είναι ο τόπος στον οποίο πρέπει να ανατρέξετε για πρόσθετες πληροφορίες· περιλαμβάνει δείγματα εφαρμογών, τεχνική υποστήριξη και μία πλήρη περιγραφή της γλώσσας κατασκευής του JavaSketchpad η οποία εμφανίζεται στα αρχεία σας HTML. Θα βρείτε πληροφορίες ακόμη και για κάποιες λειτουργίες του JavaSketchpad που δεν είναι διαθέσιμες στο The Geometer’s Sketchpad.

Επισκεφθείτε την τοποθεσία στη διεύθυνση

http://www.keypress.com/sketchpad/java_gsp/