Περιγραφή των μενού > Μενού Επεξεργασία > Ιδιότητες > Ιδιότητες Συνδέσμου |

Αυτή η καρτέλα επιλογών εμφανίζεται μόνο για τα κουμπιά ενεργειών Δεσμός. Χρησιμοποιήστε τις επιλογές ‘Σύνδεση με’ για να επιλέξετε αν το κουμπί θα συνδέει με άλλη σελίδα στο έγγραφό σας ή με κάποια διεύθυνση URL στο Διαδίκτυο όπως μία τοποθεσία ιστού.

Σελίδα: Όταν είναι επιλεγμένη αυτή η δυνατότητα, το κουμπί Δεσμός συνδέει με άλλη σελίδα στο τρέχον έγγραφο. Χρησιμοποιήστε το αναδυόμενο μενού ‘Σελίδα’ για να ορίσετε με ποια σελίδα θα συνδέει. Αν αυτή η σελίδα περιέχει δικά της κουμπιά ενεργειών (όπως κουμπιά Προσθήκης κίνησης ή Μετακίνησης), μπορείτε να επιλέξετε κάποιο από αυτά τα κουμπιά από το αναδυόμενο μενού ‘το Κουμπί ενεργειών’ ώστε το κουμπί Δεσμός να ενεργοποιεί αυτόματα το καθορισμένο κουμπί στη συνδεδεμένη σελίδα.

Χρησιμοποιήστε την εντολή Επιλογές εγγράφου από το μενού Αρχείο, για να προσθέσετε νέες σελίδες ή να αντιγράψετε σελίδες στο έγγραφό σας.

URL: Αν επιλέξετε αυτή τη δυνατότητα, το κουμπί Δεσμός θα συνδέσει με τη διεύθυνση URL χρησιμοποιώντας το φυλλομετρητή σας. Πρέπει να εισαγάγετε μία πραγματική διεύθυνση URL, η οποία μπορεί να είναι μία τοποθεσία παγκόσμιου ιστού (αν η διεύθυνση URL αρχίζει με “http://”) ή ένας τοπικός φάκελος (αν η διεύθυνση URL αρχίζει με “αρχείο://”).

Η προεπιλεγμένη διεύθυνση URL παραπέμπει στο Κέντρο Υποστήριξης του Sketchpad (Sketchpad Resource Center), που είναι μία τοποθεσία ιστού με πρόσθετο υλικό και πληροφορίες για τη χρήση του Sketchpad. Αντιγράψτε διευθύνσεις URL από το φυλλομετρητή σας και επικολλήστε τις εδώ.

Οι δεσμοί σε διευθύνσεις URL μπορούν επίσης να χρησιμοποιούν αυτές τις τρεις ειδικές μορφές URL:

sketchdoc://: Αρχίστε τη διεύθυνση URL με “sketchdoc://” για να συνδεθείτε με κάποιο έγγραφο μέσα στον ίδιο φάκελο με το τρέχον έγγραφο. Για παράδειγμα, αν θέλετε να συνδεθείτε από ένα έγγραφο που ονομάζεται Παράδειγμα1.gsp σε ένα άλλο έγγραφο με τίτλο Παράδειγμα2.gsp που βρίσκεται μέσα στον ίδιο φάκελο, θα μπορούσατε να χρησιμοποιήσετε τη διεύθυνση URL “sketchdoc://Παράδειγμα2.gsp”.

sketchapp://: Αρχίστε τη διεύθυνση URL με “sketchapp://” για να συνδεθείτε με κάποιο έγγραφο μέσα στον ίδιο φάκελο εγκατάστασης με την εφαρμογή του Sketchpad.

help://: Αρχίστε τη διεύθυνση URL με “help://” για να συνδεθείτε με κάποιο έγγραφο μέσα στο φάκελο της Βοήθειας του Sketchpad.

Δυνατότητα πρόσβασης σε διευθύνσεις URL στο Διαδίκτυο όπως τοποθεσίες παγκόσμιου ιστού ‘http://’ υπάρχει μόνον εφόσον είστε συνδεδεμένοι στο Διαδίκτυο και, φυσικά, έχετε εγκαταστήσει στον υπολογιστή σας λογισμικό φυλλομετρητή ιστού. Οι διευθύνσεις URL ‘τοπικό αρχείο :///’ είναι χρήσιμες για πρόσβαση σε αρχεία ή άλλους πόρους στον συγκεκριμένο υπολογιστή σας, αλλά αυτά τα κουμπιά ενδέχεται να μη λειτουργούν αν ανοίξετε το έγγραφό σας σε άλλον υπολογιστή (ο οποίος μπορεί να μη διαθέτει τα αρχεία στα οποία παραπέμπει ο σύνδεσμος). Οι σχετικές διευθύνσεις URL - sketchdoc://, sketchapp://, και help://- σας δίνουν τη δυνατότητα να ανατρέξετε σε πόρους που σχετίζονται με ‘γνωστές θέσεις’ σε κάθε υπολογιστή που τρέχει το Sketchpad. Είναι βολικές όταν δημιουργείτε ένα φάκελο με τα συνδεδεμένα έγγραφα που θα θέλατε να διανείμετε σε άλλους. Εφόσον χρησιμοποιείτε τις διευθύνσεις ‘sketchdoc://’, τα έγγραφα που εμπεριέχονται σε αυτόν τον φάκελο θα παραμένουν συνδεδεμένα μεταξύ τους άσχετα από το πού μετακινείτε ή αντιγράφετε αυτόν τον φάκελο.

Βλέπε επίσης:

Κουμπιά ενεργειών

Κουμπί Δεσμός

Επιλογές εγγράφου

Σελίδες εγγράφων

Κουμπί Παρουσίαση