Περιγραφή των μενού > Μενού Επεξεργασία > Αναίρεση |

Αυτή η εντολή αναιρεί την πιο πρόσφατη ενέργεια.

Η συντόμευση πληκτρολογίου για την εντολή Αναίρεση είναι Ctrl+Z.

Χρησιμοποιήστε την σε συνδυασμό με την εντολή Ακύρωση αναίρεσης για να μετακινηθείτε προς τα πίσω και προς το εμπρός στο ιστορικό των πρόσφατων ενεργειών σας στο Sketchpad. Οι δυνατότητες του Sketchpad για αναίρεση/ακύρωση αναίρεσης είναι απεριόριστες: μπορείτε να τις χρησιμοποιήσετε για να αναιρέσετε τις ενέργειές σας, μία-μία κάθε φορά, γυρνώντας πίσω μέχρι και το σημείο στο οποίο δημιουργήσατε ή ανοίξατε το σχέδιο. Κατά παρόμοιο τρόπο, μπορείτε να ακυρώσετε την αναίρεση αυτών των ενεργειών και να αποκαταστήσετε το σχέδιό σας στην κατάσταση στην οποία ήταν πριν αρχίσετε να αναιρείτε ενέργειες.

Οι απεριόριστες αναιρέσεις/ακυρώσεις αναίρεσης εξυπηρετούν στη διόρθωση των λαθών -στην αναίρεση μιας ενέργειας που δεν θέλατε να κάνετε- ή στην επιστροφή σε προηγούμενο σημείο ώστε να δοκιμάσετε μία διαφορετική προσέγγιση στην κατασκευή σας -στον έλεγχο μιας διαφορετικής υπόθεσης. Οι απεριόριστες αναιρέσεις είναι επίσης ένας τρόπος να εξετάσετε τη δουλειά σας ή του δουλειά κάποιου άλλου βήμα προς βήμα: με Αναίρεση γυρνάτε στην αρχή, στη συνέχεια Ακύρωση αναίρεσης κατά ένα βήμα κάθε φορά για να μελετήσετε κάθε ενέργεια.

Μπορείτε να αναιρέσετε πολλά βήματα γρήγορα πατώντας επανειλημμένα τη συντόμευση του πληκτρολογίου για την Αναίρεση ή μπορείτε να αναιρέσετε ενέργειες επιστρέφοντας στην αρχή με μία μόνο κίνηση, κρατώντας πατημένο το πλήκτρο Shift και επιλέγοντας την εντολή Αναίρεση. Όταν κρατάτε πατημένο το πλήκτρο Shift, η εντολή μετατρέπεται σε Αναίρεση όλων.

Βλέπε επίσης:

Ακύρωση αναίρεσης