Προχωρημένα θέματα > Προχωρημένη εξαγωγή γραφικών > Αντιγραφή και επικόλληση γραφικών |

Μπορείτε να δημιουργήσετε εικόνες υψηλής ποιότητας των γεωμετρικών κατασκευών με τις εντολές Αντιγραφή και Επικόλληση. Για παράδειγμα, μπορείτε να κατασκευάσετε ένα τρίγωνο στο Sketchpad, να το επιλέξετε και να χρησιμοποιήσετε την εντολή Αντιγραφή από το μενού Επεξεργασία. Στη συνέχεια, πηγαίνετε στον κειμενογράφο σας και χρησιμοποιώντας την Επικόλληση τοποθετείτε μία εικόνα του τριγώνου στο έγγραφο του κειμενογράφου σας. Όταν χρησιμοποιείτε την εντολή Αντιγραφή, η εικόνα που τοποθετείται στο πρόχειρο δεν είναι εικόνα bitmap, αλλά κωδικοποιεί τις πραγματικές εντολές γραφικών που χρησιμοποιήθηκαν για το σχεδιασμό του αντικειμένου στο σχέδιο. Η εικόνα που προκύπτει εμφανίζει ομαλές διαγώνιες γραμμές, κύκλους και κείμενο, ακόμη κι όταν αλλάξει η κλίμακά της ή όταν εκτυπωθεί σε εκτυπωτή υψηλής ανάλυσης. Μπορείτε επίσης να χρησιμοποιήσετε σχεδιαστικά προγράμματα για να επεξεργαστείτε ή να ομορφύνετε επιμέρους στοιχεία των εικόνων που έχουν αντιγραφεί στο πρόχειρο.

Στα Windows, η μορφή του αρχείου γραφικών του πρόχειρου είναι EMF (Εμπλουτισμένο μετα-αρχείο) και WMF (Μετα-αρχείο των Windows). Τα περισσότερα προηγμένα προγράμματα γραφικών μπορούν να χρησιμοποιήσουν αυτές τις δύο μορφές αρχείου.

Επιμέρους θέματα:

Περικοπή

Χρήση των προτιμήσεων εξαγωγής

Βλέπε επίσης:

Αντιγραφή

Αρχεία PostScript και EPS

Αντιγραφή περιεχόμενου οθόνης