Στοιχεία του προγράμματος > Ελεγκτής κίνησης > Χρήση του ελεγκτή κίνησης |

Πολλές και διάφορες είναι οι εργασίες που μπορείτε να κάνετε με τον Ελεγκτή κίνησης σε σχέση με την προσθήκη κίνησης και τα κινούμενα γραφικά.

Έναρξη κίνησης σε κινούμενο γραφικό

1. | Επιλέξτε ένα ή περισσότερα αντικείμενα στα οποία θέλετε να προστεθεί κίνηση. Τα αντικείμενα πρέπει να είναι γεωμετρικά αντικείμενα ή παράμετροι.

2. | Κάντε κλικ στο κουμπί Κίνηση του Ελεγκτή κίνησης. Κάθε επιλεγμένο αντικείμενο αρχίζει να κινείται.

Τα μόνα αντικείμενα στα οποία δεν είναι δυνατή η προσθήκη κίνησης είναι οι λεζάντες, οι υπολογισμοί, οι συναρτήσεις, τα κουμπιά ενεργειών, οι μετρήσεις και οι εικόνες.

Επιλογή κινούμενου αντικειμένου

| Αν θέλετε να τροποποιήσετε την κίνηση ενός συγκεκριμένου κινούμενου αντικειμένου, πρέπει να επιλέξετε αυτό το αντικείμενο για να γίνει ο στόχος του Ελεγκτή κίνησης. Αν το αντικείμενο δεν κινούνταν, πολύ απλά θα κάνατε κλικ με το εργαλείο βέλους επιλογής για να το επιλέξετε, αλλά δεν είναι πάντοτε τόσο εύκολο να κάνετε κλικ σε ένα κινούμενο αντικείμενο.

Ίσως καταφέρετε να επιλέξετε το επιθυμητό κινούμενο αντικείμενο με το ποντίκι, αν αυτό κινείται αργά ή με το ορθογώνιο πλαίσιο επιλογής, αν δεν υπάρχουν άλλα αντικείμενα κοντά του. Αν δεν τα καταφέρετε, ακολουθήστε τα παρακάτω βήματα.

1. | Πατήστε και κρατήστε πατημένο το μενού ‘Στόχος’ για να εμφανίσετε τη λίστα των αντικειμένων στόχων.

2. | Αν το αντικείμενο που θέλετε εμφανίζεται στη λίστα, επιλέξτε το. Το αντικείμενο επιλέγεται και τελειώσατε.

Αν το αντικείμενο δεν είναι ανεξάρτητο σημείο, σημείο πάνω σε διαδρομή ή παράμετρος, το αντικείμενο κινείται με κίνηση των γονικών του στοιχείων και δεν εμφανίζεται στη λίστα των στόχων. Σε αυτήν την περίπτωση, προχωρήστε στα βήματα 3 έως 5.

3. | Κάντε κλικ στο κουμπί Διακοπή του Ελεγκτή κίνησης. Όλες οι κινήσεις σταματούν.

4. | Επιλέξτε το αντικείμενο.

5. | Πατήστε και πάλι το κουμπί Διακοπή για να ξαναρχίσουν οι κινήσεις. Το αντικείμενο παραμένει επιλεγμένο και περιλαμβάνεται ως αντικείμενο στόχος.

Παύση κίνησης κινούμενου αντικειμένου

Μπορείτε να σταματήσετε την κίνηση ενός και μόνο αντικείμενου αφήνοντας τα άλλα κινούμενα γραφικά σε κίνηση.

1. | Επιλέξτε το κινούμενο αντικείμενο όπως περιγράφεται στην προηγούμενη παράγραφο.

2. | Κάντε κλικ στο κουμπί Παύση του Ελεγκτή κίνησης. Το επιλεγμένο αντικείμενο σταματά να κινείται.

Αν δεν έχει επιλεχθεί τίποτα και πατηθεί το κουμπί Παύση, σταματά η κίνηση όλων των κινούμενων αντικειμένων.

Αντιστροφή της κατεύθυνσης κίνησης κινούμενου αντικειμένου

Μπορείτε να αντιστρέψετε την κατεύθυνση κίνησης οποιουδήποτε κινούμενου αντικειμένου εφόσον δεν κινείται σε τυχαία κατεύθυνση.

1. | Επιλέξτε το κινούμενο αντικείμενο όπως περιγράφεται στην αντίστοιχη παράγραφο.

2. | Κάντε κλικ στο κουμπί Αντιστροφή του Ελεγκτή κίνησης. Στο επιλεγμένο αντικείμενο αντιστρέφεται η κατεύθυνση κίνησής του.

Αν δεν έχει επιλεχθεί τίποτα και πατηθεί το κουμπί Αντιστροφή, αντιστρέφεται η κατεύθυνση κίνησης όλων των κινούμενων αντικειμένων.

Καθορισμός, αύξηση ή μείωση της ταχύτητας κίνησης κινούμενου αντικειμένου

Μπορείτε να αλλάξετε την ταχύτητα κίνησης οποιουδήποτε κινούμενου αντικειμένου.

1. | Επιλέξτε το κινούμενο αντικείμενο όπως περιγράφεται στην αντίστοιχη παράγραφο.

2. | Για να καθορίσετε την ταχύτητα κίνησης, κάντε κλικ στο πλαίσιο ελέγχου της ταχύτητας κίνησης στον Ελεγκτή κίνησης και πληκτρολογήστε νέα ταχύτητα. Το επιλεγμένο αντικείμενο κινείται με τη νέα ταχύτητα.

3. | Ο άλλος τρόπος είναι να κάνετε κλικ στα βέλη αύξησης και μείωσης της ταχύτητας στον Ελεγκτή κίνησης. Το επιλεγμένο αντικείμενο επιταχύνεται ή επιβραδύνεται.

Όταν υπάρχουν πολλά κινούμενα αντικείμενα με διαφορετικές ταχύτητες και θέλετε να τα αναγκάσετε όλα να κινηθούν πιο αργά ή πιο γρήγορα, χρησιμοποιήστε τα βέλη ελέγχου της ταχύτητας κίνησης αντί να πληκτρολογήσετε την τιμή της ταχύτητας.

Βλέπε επίσης:

Βασικές αρχές της προσθήκης κίνησης

Στοιχεία του Ελεγκτή κίνησης

Προσθήκη κίνησης

Παύση κίνησης

Αύξηση/Μείωση ταχύτητας κίνησης

Εργαλεία βέλους επιλογής

Επιλογή αντικειμένων με το ορθογώνιο πλαίσιο επιλογής

Σχέσεις αντικειμένων: Γονικά αντικείμενα και θυγατρικά αντικείμενα

Κουμπί Προσθήκη κίνησης

Κουμπί Μετακίνηση

Επιλογή και αναίρεση επιλογής αντικειμένων

Σύρσιμο αντικειμένων