Στοιχεία του προγράμματος > Αντικείμενα > Συστήματα συντεταγμένων και άξονες |

Ένα σύστημα συντεταγμένων προσδιορίζει ποσοτικά το επίπεδο και τη θέση των αντικείμενων επάνω σε αυτό. Ένα σύστημα συντεταγμένων ορίζεται από το σημείο αρχής, την κλίμακα και τη μορφή ή το σχήμα του πλέγματος. Η αρχή του συστήματος συντεταγμένων είναι το σημείο αρχής ή η θέση στο κέντρο των συντεταγμένων αξόνων. Η κλίμακα ενός συστήματος συντεταγμένων καθορίζει το μέγεθος κάθε μονάδας επάνω στον άξονα. Η μορφή του πλέγματος ενός συστήματος συντεταγμένων καθορίζει τον τρόπο με τον οποίο μετρώνται οι συντεταγμένες. Στην πιο συχνή μορφή –στο ορθοκανονικό σύστημα συντεταγμένων- οι συντεταγμένες προβάλλονται ως οριζόντιες και κατακόρυφες αποστάσεις από την αρχή, μετρούμενες με την ίδια κλίμακα μονάδων μέτρησης. Τα ορθογώνια συστήματα συντεταγμένων είναι σαν τα ορθοκανονικά συστήματα συντεταγμένων όσον αφορά τη μέτρηση των συντεταγμένων με οριζόντιες και κατακόρυφες αποστάσεις από την αρχή του συστήματος, αλλά έχουν ξεχωριστή κλίμακα σε κάθε άξονα. Τέλος, ένα πολικό σύστημα συντεταγμένων μετρά τις συντεταγμένες με την απόσταση και την κατεύθυνση από τον θετικό οριζόντιο άξονα, αντί για την οριζόντια και κατακόρυφη απόσταση από το σημείο αρχής.

Το προεπιλεγμένο σύστημα συντεταγμένων έχει ένα σημείο αρχής στο κέντρο της οθόνης σας και μοναδιαίο σημείο στο (1, 0). Σύρετε την αρχή για να αλλάξετε το σύστημα συντεταγμένων και σύρετε το μοναδιαίο σημείο για να αλλάξετε την κλίμακά του.

Πολλές από τις αναλυτικές μετρήσεις του Sketchpad -όπως Συντεταγμένες, Εξίσωση και Κλίση –και όλες οι εντολές αποτύπωσης, όπως Αποτύπωση σημείων, Αποτύπωση με (x, y) ή Γραφική παράσταση νέας συνάρτησης– ορίζονται αναφορικά με κάποιο σύστημα συντεταγμένων. Αν δεν δημιουργήσετε ένα νέο σύστημα συντεταγμένων πριν χρησιμοποιήσετε αυτές τις εντολές, θα σας δημιουργηθεί ένα προεπιλεγμένο ορθοκανονικό σύστημα συντεταγμένων και τα αποτελέσματά τους θα ορίζονται με βάση τα δεδομένα αυτού του συστήματος συντεταγμένων.

Για να δημιουργήσετε ένα σύστημα συντεταγμένων:

• | Επιλέξτε την εντολή Ορισμός συστήματος συντεταγμένων από το μενού Γράφημα. Ανάλογα με τα αντικείμενα που έχετε επιλέξει, υπάρχουν πολλοί και διαφορετικοί τρόποι με τους οποίους αυτή η εντολή κατασκευάζει το σύστημα συντεταγμένων.

• | Μετρήστε ή αποτυπώστε μία ποσότητα που απαιτεί σύστημα συντεταγμένων, όπως Συντεταγμένες, Απόσταση στο σύστημα συντεταγμένων, Κλίση, Εξίσωση ή Αποτύπωση σημείων. Αν δεν έχετε ήδη σύστημα συντεταγμένων, οποιαδήποτε από αυτές τις εντολές θα δημιουργήσει σύστημα.

Επιμέρους θέματα:

Αλλαγή του συστήματος συντεταγμένων

Χρήση του συστήματος συντεταγμένων

Πολλαπλά συστήματα συντεταγμένων

Πώς κατασκευάζουμε γεωπίνακα

Βλέπε επίσης:

Μενού Γράφημα

Μενού Μέτρηση

Ορισμός συστήματος συντεταγμένων

Συντεταγμένες

Τετμημένη (x)

Τεταγμένη (y)

Απόσταση στο σύστημα συντεταγμένων

Κλίση

Εξίσωση