Προχωρημένα θέματα > JavaSketchpad και Δυναμική Γεωμετρία βασισμένη στον Παγκόσμιο Ιστό > Τροποποίηση και δημοσίευση των σελίδων σας |

Αφού ελέγξετε μία ιστοσελίδα JavaSketchpad, θα δείτε ότι, αν και μπορεί να είναι συναρπαστικό να έχετε ένα σχέδιο με δυνατότητα αλληλεπίδρασης, η υπόλοιπη σελίδα είναι μάλλον ανιαρή. Το Sketchpad προσθέτει κάποιο προεπιλεγμένο κείμενο στο σχέδιό σας, αλλά κατά τα άλλα αφήνει τη σελίδα κενή.

Χρησιμοποιώντας τον αγαπημένο σας επεξεργαστή HTML, μπορείτε να αντικαταστήσετε το προεπιλεγμένο κείμενο και να προσθέσετε ό,τι νέο υλικό HTML θέλετε στη σελίδα: μία περιγραφή, εικόνες, δεσμούς και λοιπά. Όταν επεξεργάζεστε τον κώδικα HTML, φροντίστε να διατηρήσετε το μεγάλο μπλοκ <APPLET>…</APPLET> που θα βρείτε στη μέση της σελίδας. Αυτό το μπλοκ περιγράφει το σχέδιο JavaSketchpad και το σχέδιο μπορεί να μην λειτουργεί πλέον, αν αλλάξετε οτιδήποτε στο περιεχόμενο ανάμεσα στις ετικέτες <APPLET> και </APPLET>.

Μπορείτε ακόμη να βάλετε πολλαπλά σχέδια JavaSketchpad στην ίδια σελίδα, αντιγράφοντας το μπλοκ <APPLET> … </APPLET> από το ένα αρχείο HTML στο άλλο.

Όταν είστε έτοιμοι να βάλετε τη σελίδα σας στο Διαδίκτυο για κοινόχρηστη χρήση, αντιγράψτε την ιστοσελίδα και τον φάκελο JSP στον διακομιστή παγκόσμιου ιστού που διαθέτετε. Μην ξεχάσετε να έχετε τον φάκελο JSP μέσα στον ίδιο φάκελο με το αρχείο σας HTML, ακόμη και στον διακομιστή σας. (Μπορείτε να αποθηκεύσετε πολλαπλά αρχεία HTML σε εκείνον τον φάκελο και μόνο ένα αντίγραφο της βοηθητικής εφαρμογής, αλλά πρέπει να βρίσκονται μέσα στον ίδιο φάκελο, για να δουλέψει το JavaSketchpad.)

Για πληροφορίες σχετικά με άλλες άδειες, επισκεφθείτε την τοποθεσία παγκόσμιου ιστού του JavaSketchpad.

Η άδειά σας για το The Geometer’s Sketchpad περιλαμβάνει τη χρήση του JavaSketchpad στο Διαδίκτυο για μη εμπορικούς σκοπούς. Ο σκοπός αυτής της άδειας είναι να σας επιτρέψει να αναρτήσετε στο Διαδίκτυο σχέδια τα οποία εσείς ή οι μαθητές σας έχετε δημιουργήσει με το The Geometer’s Sketchpad. Αυτή η άδεια χορηγείται υπό τον όρο ότι την τοποθεσία σας παγκόσμιου ιστού μπορεί να την επισκεφτεί ελεύθερα ο οποιοσδήποτε στο Διαδίκτυο (δηλαδή, δεν έχει προστασία με κωδικό πρόσβασης, ούτε είναι διαθέσιμη μόνο σε συνδρομητές) και υπό τον όρο επίσης ότι δεν παράγεται κανένα άμεσο ή έμμεσο κέρδος από την επίσκεψη των χρηστών στην τοποθεσία παγκόσμιου ιστού σας.

Βλέπε επίσης:

Τι μπορεί να πάει στραβά

Παρουσίαση της δημοσίευσης στον Παγκόσμιο Ιστό

Δημιουργία ιστοσελίδας με JavaSketchpad

Βασική δομή του Φακέλου JavaSketchpad