Περιγραφή των μενού > Μενού Κατασκευή > Τμήματος, ημιευθείας και ευθείας |

Προϋποθέσεις επιλογής: Δύο ή περισσότερα σημεία.

Κατασκευάζει ένα ευθύγραμμο τμήμα, μία ημιευθεία ή μία ευθεία διερχόμενη από τα επιλεγμένα σημεία. (Η εντολή Ημιευθείας κατασκευάζει ημιευθεία που ξεκινά από το πρώτο σημείο και διέρχεται από το δεύτερο.) Αν έχουν επιλεχθεί περισσότερα από δύο σημεία, αυτή η εντολή κατασκευάζει ίσο αριθμό τμημάτων, ημιευθειών ή ευθειών με τον αριθμό των επιλεγμένων σημείων. (Για παράδειγμα, αν επιλέξετε την εντολή Ευθείας έχοντας επιλέξει τα τέσσερα σημεία A, B, Γ και Δ, θα κατασκευαστούν οι τέσσερις ευθείες του παρακάτω σχήματος.)

Τέσσερα επιλεγμένα σημεία | Τέσσερις κατασκευασμένες ευθείες

Η συντόμευση πληκτρολογίου για την εντολή Τμήματος είναι Ctrl+L.

Τα αποτελέσματα αυτών των εντολών πάνω στα επιλεγμένα σημεία είναι τα ίδια με τα αποτελέσματα της χρήσης των εργαλείων σχεδίασης ευθύγραμμων αντικειμένων. Οι εντολές είναι εξαιρετικά χρήσιμες για την κατασκευή πολλών ευθύγραμμων αντικειμένων, αλλά και για να είστε σίγουροι ότι τα ευθύγραμμα αντικείμενά σας διέρχονται από τα σωστά σημεία.

Για να κατασκευάσετε γρήγορα ένα πεντάγωνο, κρατήστε πατημένο το πλήκτρο Shift καθώς κάνετε κλικ με το εργαλείο σημείων πέντε φορές. Στη συνέχεια επιλέξτε την εντολή Τμημάτων, για να κατασκευάσετε τις πέντε πλευρές του πενταγώνου.

Βλέπε επίσης:

Εργαλεία σχεδίασης ευθύγραμμων αντικειμένων

Ευθύγραμμα τμήματα, ημιευθείες και ευθείες γραμμές

Ιδιότητες των αντικειμένων

Σχέσεις αντικειμένων: Γονικά αντικείμενα και θυγατρικά αντικείμενα

Επιλογή και αναίρεση επιλογής αντικειμένων

Σύρσιμο αντικειμένων

Παρουσίαση της εργαλειοθήκης