Στοιχεία του προγράμματος > Αντικείμενα > Ιδιότητες των αντικειμένων |

Υπάρχουν διάφορες ιδιότητες που τις διαθέτουν πολλά ή και όλα τα αντικείμενα. Πολλές ιδιότητες αντικειμένων μπορούν να ρυθμιστούν από το πλαίσιο διαλόγου Ιδιότητες.

Χρώμα

Κάθε αντικείμενο στο Sketchpad μπορεί να χρωματιστεί. Για να ρυθμίσετε το χρώμα ενός αντικειμένου, επιλέξτε το αντικείμενο και διαλέξτε χρώμα από το υπομενού Χρώμα στο μενού Προβολή. Αν κάποιο αντικείμενο μπορεί να έχει ετικέτα, μπορείτε επίσης να ορίσετε και το χρώμα για την ετικέτα, χρησιμοποιώντας την Παλέτα κειμένου. Ορισμένα αντικείμενα, όπως μετρήσεις και συναρτήσεις, εμφανίζουν μόνο κείμενο, οπότε γι' αυτά τα αντικείμενα μπορείτε να ορίσετε το χρώμα είτε με το υπομενού Χρώμα είτε με την Παλέτα κειμένου.

Βλέπε επίσης:

Χρώμα

Παλέτα κειμένου

Ετικέτα

Τα περισσότερα γεωμετρικά αντικείμενα στο Sketchpad μπορούν να λάβουν ετικέτα. Για να εμφανιστεί ή να αποκρυφτεί η ετικέτα κάποιου αντικειμένου, χρησιμοποιήστε το εργαλείο κειμένου ή την εντολή Εμφάνιση/Απόκρυψη ετικέτας από το μενού Προβολή. Για αλλαγή της ετικέτας, χρησιμοποιήστε το εργαλείο κειμένου, χρησιμοποιήστε τις Ιδιότητες ετικέτας ή επιλέξτε την εντολή Ετικέτα.... από το μενού Προβολή. Για να αλλάξετε τη γραμματοσειρά, το μέγεθος, το στυλ ή το χρώμα της ετικέτας, χρησιμοποιήστε την Παλέτα κειμένου.

Βλέπε επίσης:

Εργαλείο κειμένου

Εμφάνιση/Απόκρυψη ετικέτας

Ιδιότητες ετικέτας

Εντολή Ετικέτα

Παλέτα κειμένου

Εμφάνιση/Απόκρυψη

Τα αντικείμενα μπορούν να αποκρυφτούν από την οθόνη, παρόλο που τα κρυφά αντικείμενα παραμένουν στο σχέδιο και συνεχίζουν να ελέγχουν ή να επηρεάζουν άλλα αντικείμενα. Χρησιμοποιήστε την Απόκρυψη αντικειμένων στο μενού Προβολή, για να αποκρύψετε κάποιο αντικείμενο και την Εμφάνιση όλων των κρυφών ή τις Ιδιότητες αντικείμενου, για να εμφανίσετε τα κρυφά αντικείμενα. Μπορείτε επίσης να δημιουργήσετε κουμπιά ενεργειών για εμφάνιση και απόκρυψη αντικειμένων.

Βλέπε επίσης:

Απόκρυψη αντικειμένων

Εμφάνιση όλων των κρυφών

Ιδιότητες αντικείμενου

Κουμπιά ενεργειών

Προσθήκη κίνησης

Σε όλα τα γεωμετρικά αντικείμενα και τις παραμέτρους μπορεί να προστεθεί κίνηση, έτσι ώστε να κινούνται ή να αλλάζουν με δική τους αυθόρμητη κίνηση. Επιλέξτε Προσθήκη κίνησης από το μενού Προβολή ή δημιουργήστε ένα κουμπί ενέργειας για Προσθήκη κίνησης ή Μετακίνηση ή χρησιμοποιήστε τον Ελεγκτή κίνησης για να μετατρέψετε το αντικείμενο σε κινούμενο γραφικό. Τα κουμπιά ενεργειών για Μετακίνηση και Προσθήκη κίνησης σας επιτρέπουν να επαναλάβετε την επιθυμητή προσθήκη κίνησης με εύχρηστο τρόπο.

Βλέπε επίσης:

Βασικές αρχές της προσθήκης κίνησης

Ελεγκτής κίνησης

Προσθήκη κίνησης

Ιδιότητες Προσθήκης κίνησης

Κουμπιά ενεργειών

Κουμπί ενεργειών Προσθήκη κίνησης

Κουμπί ενεργειών Μετακίνηση

Σχεδίαση ίχνους

Οποιοδήποτε γεωμετρικό αντικείμενο μπορεί να ιχνογραφηθεί, έτσι ώστε καθώς κινείται να αφήνει πίσω του πάνω στην οθόνη ένα ίχνος που να δείχνει πού ήταν. Επιλέξτε τη Σχεδίαση ίχνους από το μενού Προβολή, για να σχεδιάσετε το ίχνος ενός αντικειμένου (ή για να σταματήσετε τη σχεδίαση ίχνους ενός αντικειμένου που ήδη έχει ιχνογραφηθεί). Χρησιμοποιήστε τη Διαγραφή ιχνών, για να διαγραφούν τα συγκεντρωμένα ίχνη από την οθόνη και χρησιμοποιήστε τις Προτιμήσεις χρώματος για να ορίσετε αν –και πόσο γρήγορα— τα ίχνη θα σβήνουν από την οθόνη.

Βλέπε επίσης:

Σχεδίαση ίχνους

Διαγραφή ιχνών

Προτιμήσεις χρώματος

Πάχος γραμμής

Πολλά γεωμετρικά αντικείμενα προβάλλονται με ευθείες ή καμπύλες γραμμές. Χρησιμοποιήστε το υπομενού Πάχος γραμμής στο μενού Προβολή, για να ορίσετε το πάχος αυτών των γραμμών ή για να εμφανίσετε διακεκομμένες γραμμές.

Βλέπε επίσης:

Πάχος γραμμής

Ιδιότητες

Μπορείτε να προβάλλετε και να αλλάξετε πολλές από τις ιδιότητες ενός αντικειμένου με το παράθυρο επιλογών Ιδιότητες αντικειμένου. Επιλέξτε το αντικείμενο και διαλέξτε Ιδιότητες από το μενού Επεξεργασία. Μπορείτε επίσης να κάνετε δεξί κλικ πάνω στο αντικείμενο, για να προβάλλετε το Μενού περιβάλλοντος και να επιλέξετε Ιδιότητες από το Μενού περιβάλλοντος.

Βλέπε επίσης:

Ιδιότητες αντικειμένου

Ιδιότητες

Σχέσεις αντικειμένων: Γονικά αντικείμενα και θυγατρικά αντικείμενα