Νέες λειτουργίες > Αλλαγές μετά τη σύνταξη του Εγχειριδίου Αναφοράς |

Ανάλογα με την έκδοση του Εγχειριδίου Αναφοράς που διαθέτετε, ίσως να μην περιλαμβάνονται οι παρακάτω λειτουργίες, οι οποίες ενδέχεται να περιγράφονται μόνο σε αυτήν την ηλεκτρονική βοήθεια.

Λεπτομερέστερη λίστα με τις αλλαγές του λογισμικού μετά την αρχική κυκλοφορία της έκδοσης 4 του The Geometer's Sketchpad μπορείτε να δείτε στις Αλλαγές μετά την έκδοση 4.00.

Πίνακες

Μπορείτε να συγκεντρώσετε σε έναν πίνακα μετρήσεις που έχετε κάνει στο σχέδιό σας. Δημιουργήστε έναν πίνακα επιλέγοντας μία ή περισσότερες μετρήσεις και χρησιμοποιώντας την εντολή Πινακοποίηση από το μενού Γράφημα. Μπορείτε να συλλέξετε μετρήσεις σε έναν πίνακα με δικές σας ενέργειες ή αυτόματα καθώς μεταβάλλεται η μέτρηση. Επίσης, δημιουργούνται πίνακες μεταβαλλόμενων τιμών αυτόματα αν δημιουργήσετε μία επανάληψη στην οποία μεταβάλλονται μία ή περισσότερες τιμές.

Τα δεδομένα από τους πίνακες μπορούν να αποτυπωθούν σε γραφική παράσταση.

Βλέπε επίσης:

Πίνακες

Πινακοποίηση

Επανάληψη

Αποτύπωση δεδομένων πίνακα

Προχωρημένες ενέργειες με κείμενο

Η εντολή Συγχώνευση κειμένου σάς δίνει τη δυνατότητα να συγχωνεύσετε διάφορα αντικείμενα που περιέχουν κείμενο (αντικείμενα με ετικέτα, μετρήσεις ή λεζάντες) σε μία και μοναδική σύνθετη λεζάντα, όπως περιγράφει το Εγχειρίδιο Αναφοράς. Πρόσφατες προσθήκες νέων λειτουργιών για πολύ ικανούς χρήστες προσφέρουν τη δυνατότητα να προσαρτήσετε μία μέτρηση ή μία λεζάντα σε κάποιο σημείο, έτσι ώστε η θέση του να καθορίζεται από κάποια γεωμετρική κατασκευή, αλλά και να δημιουργήσετε συγχωνευμένες λεζάντες με ειδική μαθηματική μορφοποίηση (όπως κλάσματα, σύμβολα γεωμετρικών στοιχείων και λοιπά).

Μπορείτε να αλλάξετε τις διαστάσεις μιας λεζάντας, έτσι ώστε να αλλάξει η ροή του κειμένου που περιέχει, για να χωράει στο νέο μέγεθος.

Μπορείτε να αλλάξετε την ετικέτα μιας ολόκληρης ομάδας αντικειμένων με μία κίνηση. Δείτε τη νέα εντολή Ετικέτα... για λεπτομέρειες

Μπορείτε να ευθυγραμμίσετε μία ομάδα επιλεγμένων αντικειμένων κειμένου.

Βλέπε επίσης:

Συγχώνευση κειμένου

Σύνθετες λεζάντες

Συγχώνευση κειμένου σε σημείο

Συγχώνευση κειμένου με προσαρμοσμένο πρότυπο

Προχωρημένα θέματα για κείμενο

Παλέτα κειμένου

Αλλαγή διαστάσεων λεζάντας

Ετικέτα σε πολλαπλά αντικείμενα

Ευθυγράμμιση αντικειμένων κειμένου

Γραφικά

Μπορείτε να εμφανίζετε τα σχέδια με εξομαλυμένα γραφικά υψηλής ποιότητας εφόσον ο υπολογιστής σας υποστηρίζει αυτή τη λειτουργία. Δείτε τις Προτιμήσεις συστήματος για λεπτομέρειες

Μπορείτε να αποθηκεύσετε τα σχέδια με μορφή αρχείου γραφικών, ως Εμπλουτισμένο μετα-αρχείο (.emf) ή ως Μετα-αρχείο των Windows (.wmf). Δείτε Εξαγωγή ως Μετα-αρχείο για λεπτομέρειες.

Βλέπε επίσης:

Προτιμήσεις συστήματος

Εξαγωγή ως Μετα-αρχείο