Περιγραφή των μενού > Μενού Μετασχηματισμός > Επανάληψη > Τελικό σημείο |

Σε κάποιες περιπτώσεις μπορεί να θέλετε να αξιοποιήσετε το τελευταίο σημείο ενός σημειακού αντικειμένου επανάληψης. Μπορεί να θέλετε να προσαρτήσετε μία κατασκευή σε αυτό το σημείο ή μπορεί να θέλετε να μετρήσετε κάποια ποσότητα που εξαρτάται από το σημείο.

Δεν μπορείτε να κατασκευάσετε τελικό σημείο πάνω σε επανάληψη που χρησιμοποιεί πολλαπλούς χάρτες επανάληψης.

Για να κατασκευάσετε το τελικό σημείο ενός σημειακού αντικειμένου επανάληψης, επιλέξτε το είδωλο επανάληψης του σημείου. Από το μενού Μετασχηματισμός, επιλέξτε την εντολή Τελικό σημείο. Κατασκευάζεται το τελικό σημείο του σημειακού ειδώλου επανάληψης. Αν αλλάξει το βάθος της επανάληψης, το τελικό σημείο μετακινείται ανάλογα.

Όταν επιλέγετε ένα είδωλο σημείου επανάληψης, η εντολή Επανάληψη γίνεται Τελικό σημείο.

Στο παραπάνω παράδειγμα, χρησιμοποιήθηκε μία επανάληψη για την κατασκευή της διαδρομής μιας βολής μπάλας στον αέρα. (Τα σημεία του αρχικού αντικειμένου, τα οποία έχουν αποκρυφτεί στο παράδειγμα, όριζαν την αρχική ταχύτητα της μπάλας και τη δύναμη της βαρύτητας.) Για να καθοριστεί το ύψος της μπάλας μετά από κάποιο πλήθος επαναλήψεων, κατασκευάστηκε το τελικό σημείο, το οποίο χρησιμοποιήθηκε για να μετρηθεί η απόσταση ανάμεσα στο τελικό σημείο και το έδαφος.

Βλέπε επίσης:

Παραμετρικό βάθος

Πολλαπλοί χάρτες επανάληψης

Χρήση του πλαισίου διαλόγου ‘Επανάληψη’

Επαναλήψεις και είδωλα επανάληψης

Μενού Μέτρηση