Περιγραφή των μενού > Μενού Επεξεργασία > Σύνθετες προτιμήσεις > Προτιμήσεις εξαγωγής |

Αυτές οι ρυθμίσεις ελέγχουν τον τρόπο με τον οποίο εκτυπώνονται τα σχέδια και αντιγράφονται τα αντικείμενα του Sketchpad στο πρόχειρο.

Για να χρησιμοποιήσετε αυτήν την εντολή, κρατήστε πατημένο το πλήκτρο Shift πριν ενεργοποιήσετε το μενού Επεξεργασία.

Να συμπεριληφθούν βέλη σε ...: Αν επιλέξετε αυτή τη δυνατότητα, οι εκτυπώσεις και οι εικόνες που αντιγράφονται στο πρόχειρο περιλαμβάνουν βέλη στα άκρα των ευθειών, ημιευθειών και γεωμετρικών τόπων σημείου που εκτείνονται στο άπειρο. Αν δεν επιλέξετε αυτή τη δυνατότητα, τα άκρα αυτών των αντικειμένων εμφανίζονται στις εκτυπώσεις και στο πρόχειρο ακριβώς όπως εμφανίζονται και στο σχέδιο –χωρίς κανένα ειδικό σημάδι.

Ποιότητα εξαγωγής γεωμετρικού τόπου/γραφικής παράστασης: Η τιμή που ορίζεται εδώ καθορίζει το πώς θα εμφανίζονται οι γεωμετρικοί τόποι και οι γραφικές παραστάσεις συναρτήσεων σε εκτυπώσεις και στο πρόχειρο. Αν η επιλογή είναι 1x, αυτά τα αντικείμενα εμφανίζονται ακριβώς όπως φαίνονται στην οθόνη. Επιλέξτε την τιμή 5x για να χρησιμοποιηθούν πενταπλάσιο δείγματα ή την τιμή 10x για να χρησιμοποιηθούν δεκαπλάσια δείγματα. Η προεπιλεγμένη τιμή 5x έχει καλά αποτελέσματα στους περισσότερους εκτυπωτές. Για εκτυπωτή πολύ μεγάλης ανάλυσης ίσως είναι προτιμότερο να επιλέξετε την τιμή 10x. Όσο μεγαλύτερο είναι το πλήθος των δειγμάτων, τόσο πιο συμπαγής είναι η εμφάνιση της καμπύλης.

Κλίμακα εικόνας στο Πρόχειρο: Αυτή η τιμή καθορίζει τη μεγέθυνση που χρησιμοποιείται για τις εικόνες στο πρόχειρο. Αν αντιγράφετε εικόνες από το Sketchpad τις οποίες στη συνέχεια θα επικολλήσετε σε κάποιο έγγραφο σε επεξεργαστή κειμένου ή πρόγραμμα σελιδοποίησης που σκοπεύετε να χρησιμοποιήσετε για υψηλής ποιότητας τελικό αποτέλεσμα, επιλέξτε μεγαλύτερη μεγέθυνση. Αν ρυθμίσετε την κλίμακα σε περισσότερο από το 100%, η εικόνα θα είναι μεγάλη όταν επικολληθεί και θα χρειαστεί να τη σμικρύνετε στον επεξεργαστή κειμένου ή στο πρόγραμμα σελιδοποίησης στο οποίο την επικολλάτε. Το τελικό αποτέλεσμα θα είναι μία εκτύπωση πολύ υψηλής ποιότητας από την άλλη εφαρμογή.

Βλέπε επίσης:

Προχωρημένη εξαγωγή γραφικών

Αποκοπή

Αντιγραφή