Περιγραφή της εργαλειοθήκης > Εργαλεία σχεδίασης ευθύγραμμων αντικειμένων > Προσάρτηση ευθύγραμμου αντικείμενου σε αντικείμενο που ήδη υπάρχει |

Μπορείτε να προσαρτήσετε είτε το πρώτο είτε το δεύτερο από τα ορίζοντα σημεία ενός ευθύγραμμου αντικειμένου σε κάποιο αντικείμενο που ήδη υπάρχει. Για να το προσαρτήσετε, μπορείτε να κάνετε κλικ πάνω

• | σε σημείο που ήδη υπάρχει

• | σε αντικείμενο διαδρομής όπως ευθύγραμμο τμήμα, ευθεία γραμμή, κύκλο ή τόξο

• | σε τομή δύο αντικειμένων διαδρομής.

Όταν το εργαλείο σχεδίασης ευθύγραμμων αντικειμένων βρίσκεται στο σωστό μέρος για την επιλογή ενός αντικειμένου με κλικ, αυτό το αντικείμενο εμφανίζεται επιλεγμένο, με μεγαλύτερο πάχος και ιδιαίτερο χρώμα.

Πρέπει να είστε προσεκτικοί όταν θέλετε να προσαρτήσετε το σημείο ορισμού ευθύγραμμου αντικειμένου σε κάποιο αντικείμενο που ήδη υπάρχει. Δεν αρκεί να τοποθετήσετε το εργαλείο έτσι ώστε η ημιευθεία ή η ευθεία γραμμή να φαίνεται ότι περνάει από το επιθυμητό σημείο. Ουσιαστικά πρέπει να τοποθετήσετε το ίδιο το εργαλείο πάνω από το σημείο ή το αντικείμενο στο οποίο θέλετε να προσαρτήσετε την ημιευθεία ή την ευθεία γραμμή πριν κάνετε κλικ ή αφήσετε το κουμπί του ποντικιού για να τοποθετήσετε το σημείο ορισμού του ευθύγραμμου αντικειμένου.

Για παράδειγμα, ένας μαθητής θέλει να σχεδιάσει μία διαγώνιο γραμμή που να διέρχεται από την τομή των οριζόντιων και των κατακόρυφων γραμμών. Στο παρακάτω παράδειγμα, παρόλο που η ευθεία στο αριστερό πλαίσιο φαίνεται να περνάει από την τομή, ο δρομέας είναι τοποθετημένος και κάνει κλικ πάνω από κενό χώρο, οπότε το δεύτερο σημείο ορισμού της ευθείας δεν θα είναι προσαρτημένο σε κάποιο αντικείμενο. Στο δεξί πλαίσιο, όμως, ο δρομέας βρίσκεται πάνω από την τομή, γι’ αυτό κι εμφανίζονται επιλεγμένες οι τεμνόμενες ευθείες, και όταν κάνετε κλικ πάνω σε αυτή τη θέση, θα ορίσετε ένα σημείο ακριβώς πάνω στην τομή.

Ευθεία που δεν είναι προσαρτημένη σε τομή | Ευθεία που είναι προσαρτημένη σε τομή

Σε άλλο παράδειγμα, κάποιος μαθητής θέλει να προσαρτήσει το σημείο ορισμού της διεύθυνσης της ημιευθείας σε κύκλο, έτσι ώστε το σημείο ορισμού της διεύθυνσης να μπορεί να κινείται πάνω στον κύκλο. Το παρακάτω παράδειγμα δείχνει πώς μπορείτε να πετύχετε κάτι τέτοιο. Αν τοποθετήσετε τον δρομέα στη θέση που δείχνει το αριστερό πλαίσιο, δεν θα πετύχετε αυτό που θέλετε διότι το σημείο ορισμού της διεύθυνσης δεν θα προσαρτηθεί στον κύκλο. Αν, όμως, κάνετε κλικ στη θέση που δείχνει το δεξί πλαίσιο, και εφόσον ο δρομέας βρίσκεται πάνω από τον κύκλο και ο κύκλος εμφανίζεται επιλεγμένος, καταφέρνετε να ορίσετε το σημείο πάνω στον κύκλο.

Ημιευθεία που δεν είναι προσαρτημένη σε κύκλο | Ημιευθεία που είναι προσαρτημένη σε κύκλο

Βλέπε επίσης:

Σημεία

Ευθύγραμμα τμήματα, ημιευθείες και ευθείες

Κύκλοι και τόξα

Μενού Κατασκευή

Βασικές αρχές της προσθήκης κίνησης

Επιλογή και αναίρεση επιλογής αντικειμένων

Σύρσιμο αντικειμένων