Περιγραφή των μενού > Μενού Επεξεργασία > Διαχωρισμός/Συγχώνευση > Πώς ... χρησιμοποιούμε τις εντολές Διαχωρισμός και Συγχώνευση για τη διερεύνηση κατασκευών |

Οι εντολές Διαχωρισμός και Συγχώνευση συνήθως είναι χρήσιμες όταν διερευνάτε τη συμπεριφορά μιας συγκεκριμένης κατασκευής και θέλετε να δείτε τι θα συμβεί στην περίπτωση μιας ελαφρώς διαφορετικής κατασκευής. Στο παρακάτω εκτενές παράδειγμα, θα κατασκευάσετε τις διαγωνίους σε ένα τετράπλευρο γενικά, στη συνέχεια θα διερευνήσετε τι θα συμβεί όταν μετατρέψετε το τετράπλευρο σε παραλληλόγραμμο, σε ορθογώνιο ή σε ρόμβο.

Στην αρχή κατασκευάστε ένα τετράπλευρο ABΓΔ, τις δύο διαγωνίους του και το σημείο τομής τους E. Στη συνέχεια μετρήστε τις αποστάσεις και τη γωνία που δείχνει το σχήμα δεξιά. Τραβήξτε και σύρετε τις κορυφές για να δείτε αν υπάρχει καμία σχέση ανάμεσα στις διάφορες μετρήσεις.

Τώρα μετατρέψτε το τετράπλευρο σε παραλληλόγραμμο. Κατασκευάστε δύο παράλληλες ευθείες όπως δείχνει το σχήμα δεξιά: μία διερχόμενη από το σημείο Δ παράλληλη προς το τμήμα από το A στο B και άλλη μία διερχόμενη από το σημείο B παράλληλη προς το τμήμα από το A στο Δ. Επίσης κατασκευάστε την τομή των παραλλήλων.

Επιλέξτε το σημείο Γ και την τομή και χρησιμοποιήστε την εντολή Συγχώνευση σημείων για να συγχωνεύσετε την κορυφή με το σημείο τομής.

Αποκρύψτε τις παράλληλες γραμμές. Στη συνέχεια σύρετε τις κορυφές A, B και Δ. Πώς αλλάζουν τώρα οι σχέσεις ανάμεσα στις μετρήσεις;

Στη συνέχεια μετατρέψτε το τετράπλευρο σε ορθογώνιο παραλληλόγραμμο, αλλάζοντας τη γωνία BAΔ σε ορθή γωνία. Κατασκευάστε μία κάθετη ευθεία όπως δείχνει το σχήμα δεξιά και με την εντολή Συγχώνευση ενώστε το σημείο Δ με την κάθετη ευθεία. Και πάλι, τραβήξτε και σύρετε τις κορυφές και παρακολουθήστε τις μετρήσεις. Παρατηρήσατε να αλλάζει κάτι;

Τέλος, μετατρέψτε το τετράπλευρό σας σε ρόμβο. Πρώτα με Διαχωρισμό χωρίστε το σημείο Δ από την κάθετη ευθεία. Στη συνέχεια κατασκευάστε κύκλο με κέντρο στο A και διερχόμενο από το B, και με Συγχώνευση ενώστε το Δ με τον κύκλο. Σύρετε τις κορυφές άλλη μία φορά για να δείτε ποιες σχέσεις αποκαλύπτουν τώρα οι μετρήσεις.

Βλέπε επίσης:

Σχέσεις αντικειμένων: Γονικά αντικείμενα και θυγατρικά αντικείμενα

Σύρσιμο αντικείμενων

Επιλογή και αναίρεση επιλογής αντικειμένων

Μενού Κατασκευή