Περιγραφή της εργαλειοθήκης > Εργαλείο διαβήτη > Προσάρτηση κύκλου σε αντικείμενο που ήδη υπάρχει |

Μπορείτε να προσαρτήσετε είτε το κέντρο του κύκλου είτε το σημείο ορισμού ακτίνας σε κάποιο αντικείμενο που ήδη υπάρχει. Για να το προσαρτήσετε, μπορείτε να κάνετε κλικ πάνω

• | σε σημείο που ήδη υπάρχει

• | σε αντικείμενο διαδρομής (όπως ευθύγραμμο τμήμα, ευθεία γραμμή, κύκλο ή τόξο)

• | σε τομή δύο αντικειμένων διαδρομής.

Όταν το εργαλείο διαβήτη βρίσκεται στο σωστό μέρος για την επιλογή ενός αντικειμένου με κλικ, αυτό το αντικείμενο εμφανίζεται επιλεγμένο, με μεγαλύτερο πάχος και ιδιαίτερο χρώμα.

Πρέπει να είστε προσεκτικοί όταν θέλετε να προσαρτήσετε το σημείο ορισμού ακτίνας ενός κύκλου σε κάποιο αντικείμενο που ήδη υπάρχει. Δεν αρκεί να τοποθετήσετε τον κύκλο έτσι ώστε ο κύκλος να φαίνεται ότι περνάει από το επιθυμητό σημείο. Ουσιαστικά πρέπει να τοποθετήσετε το ίδιο το εργαλείο πάνω από το σημείο ή το αντικείμενο στο οποίο θέλετε να προσαρτήσετε τον κύκλο πριν κάνετε κλικ ή αφήσετε το κουμπί του ποντικιού για να τοποθετήσετε το σημείο ορισμού ακτίνας.

Στο αριστερό πλαίσιο του παρακάτω παραδείγματος, ακόμη κι αν ο κύκλος φαίνεται ότι διέρχεται από τις κορυφές του τριγώνου, το σημείο ορισμού ακτίνας θα τοποθετηθεί σε κενό χώρο. Το αποτέλεσμα θα είναι ότι το σημείο ορισμού ακτίνας θα είναι ανεξάρτητο, οπότε όταν σύρετε είτε το σημείο ορισμού ακτίνας είτε οποιοδήποτε μέρος του τριγώνου θα φαίνεται ότι ο κύκλος δεν είναι προσαρτημένος στις κορυφές.

Στο δεξί πλαίσιο του ίδιου παραδείγματος, το εργαλείο έχει τοποθετηθεί σε μία κορυφή και η κορυφή εμφανίζεται επιλεγμένη. Επομένως, αυτή η κορυφή θα αποτελέσει το σημείο ορισμού ακτίνας του κύκλου και οι διαστάσεις του κύκλου θα συνδέονται με τη θέση της κορυφής, άσχετα από το πώς μετακινούνται τα διάφορα άλλα μέρη του σχεδίου.

Κύκλος που δεν είναι προσαρτημένος στην κορυφή | Κύκλος προσαρτημένος στην κορυφή

Βλέπε επίσης:

Σχέσεις αντικειμένων: Γονικά αντικείμενα και θυγατρικά αντικείμενα

Κύκλοι και τόξα