Περιγραφή των μενού > Μενού Μετασχηματισμός > Πώς ... κατασκευάζουμε γωνία σταθερού μέτρου |

Κάποιες φορές χρειάζεται να κατασκευάσουμε μία γωνία σταθερού μέτρου, για παράδειγμα, μία γωνία με μέτρο ακριβώς 33ο. Αν και θα μπορούσατε να δημιουργήσετε μία γωνία μετρώντας τρία σημεία και να τα σύρετε μέχρι να σχηματίσουν μία γωνία 33ο, αυτή η γωνία δεν θα ήταν κατασκευασμένη να έχει σταθερό μέτρο στις 33 ο. Όταν, δηλαδή, θα σύρατε ένα σημείο της και πάλι θα μεταβαλλόταν το μέτρο της.

Για να σταθεροποιήσετε μία γωνία στο Sketchpad, πρέπει να κατασκευάσετε τη γωνία με τέτοιον τρόπο ώστε όταν σύρετε τα σημεία της να μην μπορεί να αλλάξει το μέτρο της. Για μία οποιαδήποτε γωνία, ο ευκολότερος τρόπος να το πετύχετε αυτό είναι με το μενού Μετασχηματισμός.

1. | Τοποθετήστε δύο σημεία, A και B, μέσα στο σχέδιό σας.

2. | Επιλέξτε το σημείο A και χρησιμοποιήστε την εντολή Επιλογή κέντρου από το μενού Μετασχηματισμός. Το σημείο A επιλέγεται ως κέντρο για τις επόμενες περιστροφές και αυξομειώσεις.

3. | Επιλέξτε το σημείο B και χρησιμοποιήστε την εντολή Περιστροφή. Στο πλαίσιο διαλόγου πληκτρολογήστε τη σταθερή γωνία κατά την οποία θέλετε να γίνει η περιστροφή.

4. | Το Sketchpad κατασκευάζει το σημείο B' ως είδωλο περιστροφής του B κατά τη γωνία που επιλέξατε. Ακόμη κι αν σύρετε τα σημεία A, B ή B', το Sketchpad θα διατηρήσει το μέτρο αυτής της γωνίας, επειδή έχετε ορίσει το B' να είναι το είδωλο περιστροφής του B κατά αυτή τη γωνία.

Μπορείτε τώρα να κατασκευάσετε ημιευθείες ή ευθύγραμμα τμήματα που συνδέουν τα σημεία A, B και B', για να ενσωματώσετε τη σταθερή γωνία στο σχέδιό σας.

Βλέπε επίσης:

Επιλογή κέντρου

Περιστροφή

Εργαλείο σημείων

Για την κατασκευή ευθύγραμμου τμήματος

Κατασκευή ευθύγραμμων αντικειμένων με συγκεκριμένες γωνίες