Προχωρημένα θέματα > Ιδέες για πολύ ικανούς χρήστες > Χρήση συντομεύσεων |

Η χρήση των συντομεύσεων του Sketchpad μπορεί να μειώσει σημαντικά τον χρόνο που δαπανάτε μετακινούμενοι στα μενού και χειριζόμενοι τα εργαλεία στην Εργαλειοθήκη. Οι συντομεύσεις πληκτρολογίου για τις εντολές στα μενού αναφέρονται δίπλα σε κάθε εντολή, αλλά φροντίστε να διαβάσετε την ενότητα για την Περιγραφή του πληκτρολογίου όπου θα βρείτε μία λίστα με τις συντομεύσεις πληκτρολογίου πέρα από εκείνες που αντιστοιχούν στις εντολές των μενού.

Ο πολύ ικανός χρήστης θα πρέπει να γνωρίζει δύο ιδιαίτερες συντομεύσεις.

• | Το πλήκτρο Esc είναι μία συντόμευση γενικής χρήσης για να “φύγετε από” κάθε εξειδικευμένη δραστηριότητα του προγράμματος και να επαναφέρετε το πρόγραμμα σε πιο βασική κατάσταση λειτουργίας. Χρησιμοποιήστε το πλήκτρο Esc για να αναιρέσετε την επιλογή όλων των αντικειμένων και να επιστρέψετε στο εργαλείο βέλους επιλογής χωρίς να χρησιμοποιήσετε το ποντίκι. Αν εκτελείται κίνηση κινούμενων γραφικών ή εμφανίζονται τα ίχνη κινούμενων αντικειμένων, το πλήκτρο Esc μπορεί να σταματήσει τα κινούμενα γραφικά σας και επίσης να σβήσει τα ίχνη τους. Η επανειλημμένη χρήση του πλήκτρου Esc προκαλεί τελικά την επιστροφή του Sketchpad στην πιο βασική μορφή του, χωρίς κινούμενα ή επιλεγμένα αντικείμενα, χωρίς ίχνη στην οθόνη και με το εργαλείο βέλους επιλογής ενεργό στην Εργαλειοθήκη.

• | Το μενού Περιβάλλοντος είναι μία συντόμευση γενικής χρήσης για την εμφάνιση μόνο των εντολών που είναι διαθέσιμες και κατάλληλες για ένα στοιχείο του προγράμματος στο οποίο κάνετε κλικ. Χρησιμοποιήστε το μενού Περιβάλλοντος για να εμφανίσετε εντολές σχετικές με κάποιο αντικείμενο του σχεδίου κάνοντας κλικ πάνω σε αυτό το αντικείμενο ή σε ένα έγγραφο κάνοντας κλικ στον κενό χώρο μέσα στο παράθυρο αυτού του εγγράφου. Όταν κάνετε κλικ σε ένα αντικείμενο του σχεδίου, το Sketchpad εμφανίζει το μενού Περιβάλλοντος γι’ αυτό το αντικείμενο με τις Ιδιότητες ως προεπιλεγμένη εντολή. Όταν κάνετε κλικ στον κενό χώρο ενός εγγράφου, το Sketchpad εμφανίζει το μενού Περιβάλλοντος γι’ αυτό το έγγραφο με τις Προτιμήσεις ως προεπιλεγμένη εντολή. Αυτές οι προεπιλογές καθιστούν το μενού Περιβάλλοντος τον πιο εύχρηστο τρόπο πρόσβασης σε αυτά τα δύο κυρίαρχα πλαίσια διαλόγου, το καθένα από τα οποία σας δίνει τη δυνατότητα να τροποποιήσετε την εμφάνιση και τη συμπεριφορά του επιλεγμένου αντικειμένου ή εγγράφου σας.

Για να εμφανίσετε το μενού Περιβάλλοντος ενός στοιχείου αφού κάνετε κλικ πάνω του, κάντε κλικ με το δεξί κουμπί του ποντικιού.

Βλέπε επίσης:

Περιγραφή του πληκτρολογίου

Μενού Περιβάλλοντος

Ιδιότητες

Προτιμήσεις

Συντομεύσεις με διπλό κλικ των εργαλείων βέλους επιλογής

Συντομεύσεις εργαλείου βέλους επιλογής για κείμενο

Άλλες ενέργειες του βέλους επιλογής