Περιγραφή των μενού > Μενού Αρχείο > Αποθήκευση ως |

Δίνει όνομα και αποθηκεύει το ενεργό έγγραφο σε μία θέση που καθορίζετε.

Όταν επιλέγετε την εντολή Αποθήκευση ως, εμφανίζεται ένα πλαίσιο διαλόγου σαν αυτό πάνω.

1. | Μετακινηθείτε στους φακέλους για να βρείτε τον φάκελο στον οποίο θέλετε να αποθηκεύσετε το έγγραφό σας ή δημιουργήστε έναν νέο φάκελο, αν χρειάζεται.

2. | Πληκτρολογήστε ένα όνομα για το έγγραφο.

3. | Κάντε κλικ στην Αποθήκευση.

Αποθήκευση διαφορετικών αντιγράφων ενός αντιγράφου

Μπορείτε να χρησιμοποιήσετε την εντολή Αποθήκευση ως για να αποθηκεύσετε ένα πρόσθετο αντίγραφο κάποιου εγγράφου που είναι ήδη αποθηκευμένο, με ή χωρίς αλλαγές. Για παράδειγμα, ας υποθέσουμε ότι έχουμε ένα έγγραφο με όνομα αρχείου Πυθαγ.gsp στο οποίο θέλετε να προσθέσετε κουμπιά ενεργειών, αλλά επίσης να κρατήσετε ένα αντίγραφο της αρχικής έκδοσης. Βεβαιωθείτε ότι έχετε αποθηκεύσει το σχέδιο στην αρχική μορφή του, στη συνέχεια κάντε τις αλλαγές που θέλετε και επιλέξτε την εντολή Αποθήκευση ως. Πληκτρολογήστε διαφορετικό όνομα για την τροποποιημένη έκδοση, όπως Πυθαγ2.gsp. Τώρα θα έχετε δύο εκδόσεις του σχεδίου αποθηκευμένες ως ξεχωριστά έγγραφα.

Αποθήκευση με μορφή αρχείου Cassiopeia™ του Sketchpad

Μπορείτε να χρησιμοποιήσετε την εντολή Αποθήκευση ως για να αποθηκεύσετε ένα αντίγραφο του εγγράφου σας με μορφή αρχείου που μπορεί να χρησιμοποιηθεί με την έκδοση του Sketchpad για τον υπολογιστή χειρός Cassiopeia Computer Extender της Casio. Χρησιμοποιήστε το μενού ‘Αποθήκευση ως’ στο πλαίσιο διαλόγου ‘Αποθήκευση ως’ για να επιλέξετε Έγγραφο Cassiopeia του Sketchpad πριν κάνετε κλικ στο κουμπί ‘Αποθήκευση’.

Αποθήκευση με μορφή αρχείου HTML/JavaSketchpad

Μπορείτε να χρησιμοποιήσετε την εντολή Αποθήκευση ως για να αποθηκεύσετε το έγγραφό σας με μορφή αρχείου που μπορεί να χρησιμοποιηθεί με την έκδοση του Sketchpad για τον Παγκόσμιο Ιστό (www) με το JavaSketchpad. Χρησιμοποιήστε το μενού ‘Αποθήκευση ως’ στο πλαίσιο διαλόγου ‘Αποθήκευση ως’ για να επιλέξετε Έγγραφο HTML/Java Sketchpad πριν κάνετε κλικ στο κουμπί ‘Αποθήκευση’.

Αν κρατήσετε πατημένο το πλήκτρο Shift καθώς μετακινείτε τον δρομέα προς το κάτω μέρος του μενού Αρχείο, η εντολή Αποθήκευση ως… μετατρέπεται σε Αποθήκευση ως HTML.

Αποθήκευση ως μετα-αρχείο

Μπορείτε να χρησιμοποιήσετε την εντολή Αποθήκευση ως για να αποθηκεύσετε ένα αρχείο γραφικών το οποίο μπορεί να χρησιμοποιηθεί από πολλά άλλα προγράμματα για Windows. Το αρχείο γραφικών περιλαμβάνει όλα τα αντικείμενα που είναι ορατά στο παράθυρο του σχεδίου. Χρησιμοποιήστε το μενού ‘Αποθήκευση ως’ στο πλαίσιο διαλόγου ‘Αποθήκευση ως’ για να επιλέξετε Εμπλουτισμένο μετα-αρχείο (*.emf) ή Μετα-αρχείο των Windows (*.wmf) πριν κάνετε κλικ στο κουμπί ‘Αποθήκευση’.

Βλέπε επίσης:

JavaSketchpad και Δυναμική Γεωμετρία βασισμένη στον Παγκόσμιο Ιστό

Εξαγωγή ως μετα-αρχείο