Στοιχεία του προγράμματος > Ελεγκτής κίνησης > Στοιχεία του ελεγκτή κίνησης |

Κάθε στοιχείο του Ελεγκτή κίνησης επηρεάζει κάποιο διαφορετικό παράγοντα της κίνησης.

| Στόχος: Αυτό το κουμπί περιγράφει τα αντικείμενα που επηρεάζονται από τα κουμπιά του Ελεγκτή κίνησης. Αν στο σχέδιό σας κινείται τουλάχιστον ένα αντικείμενο, κάνοντας κλικ σε αυτό το κουμπί μπορείτε να εμφανίσετε ένα αναδυόμενο μενού με τα κινούμενα σημεία και τις μεταβαλλόμενες παραμέτρους. Επιλέξτε ένα αντικείμενο από το μενού και αυτό θα γίνει ο νέος στόχος για τις επιλογές κίνησης.

Μπορείτε επίσης να αλλάξετε τον στόχο, επιλέγοντας κάποιο αντικείμενο με το εργαλείο βέλους επιλογής, αν και κάτι τέτοιο μπορεί να σας δυσκολέψει αν το αντικείμενο κινείται.

Αν στο σχέδιό σας υπάρχουν επιλεγμένα αντικείμενα που μπορούν να γίνουν κινούμενα γραφικά, ο στόχος αντιστοιχίζει τα επιλεγμένα αντικείμενα. Αν υπάρχουν επιλεγμένα αντικείμενα τα οποία δεν μπορούν δεχθούν κίνηση, δεν υπάρχει κανένας στόχος. Αν το σχέδιό σας περιέχει κινούμενα αντικείμενα αλλά καμία επιλογή, ο στόχος είναι όλα τα κινούμενα αντικείμενα.

| Κίνηση: Κάντε κλικ σε αυτό το κουμπί για να τεθεί σε κίνηση το κάθε αντικείμενο στόχος. Αυτό το κουμπί έχει το ίδιο αποτέλεσμα με την εντολή Προσθήκη κίνησης.
| Παύση: Κάντε κλικ σε αυτό το κουμπί για να σταματήσει η κίνηση του κάθε κινούμενου αντικειμένου στόχου. Αυτό το κουμπί έχει το ίδιο αποτέλεσμα με την εντολή Παύση κίνησης.
| Αντιστροφή: Κάντε κλικ σε αυτό το κουμπί για να αντιστραφεί η κατεύθυνση κίνησης του κάθε κινούμενου αντικείμενου στόχου. Αυτό το πλήκτρο είναι ενεργοποιημένο όταν τουλάχιστον ένα αντικείμενο στόχος κινείται σε σταθερή κατεύθυνση κίνησης (και όχι σε τυχαίες κατευθύνσεις).
| Διακοπή: Κάντε κλικ σε αυτό το κουμπί για να διακοπεί προσωρινά κάθε κίνηση. Σε αντίθεση με τα άλλα στοιχεία του Ελεγκτή κίνησης, αυτό το πλήκτρο επηρεάζει όλα τα κινούμενα αντικείμενα, όχι απλώς τον στόχο.

| Ταχύτητα: Κάντε κλικ και πληκτρολογήστε νέα ταχύτητα εδώ για να αλλάξετε την ταχύτητα κίνησης του κάθε κινούμενου αντικειμένου στόχου.

Βέλη αύξησης/μείωσης της ταχύτητας κίνησης: Κάντε κλικ στο αντίστοιχο βέλος για να αυξήσετε ή να μειώσετε κατά ένα βήμα μεταβολής την ταχύτητα κίνησης κάθε κινούμενου στόχου. Αυτά τα βέλη έχουν το ίδιο αποτέλεσμα με τις εντολές Αύξηση ταχύτητας και Μείωση ταχύτητας.

Κάθε βήμα μεταβολής της ταχύτητας είναι κάτι παραπάνω από το 25%. Τρία βήματα μεταβολής της ταχύτητας στη σειρά αλλάζουν την ταχύτητα κατά συντελεστή δύο.

Σύρετε και μετακινήστε τον Ελεγκτή κίνησης από τη γραμμή τίτλου για να αλλάξετε τη θέση του. Στα Windows, μπορείτε επίσης να αγκυρώσετε τον Ελεγκτή κίνησης στο πάνω ή στο κάτω μέρος του παραθύρου του Sketchpad.

Βλέπε επίσης:

Προσθήκη κίνησης

Παύση κίνησης

Αύξηση/Μείωση ταχύτητας κίνησης

Εμφάνιση/Απόκρυψη Ελεγκτή κίνησης