Προχωρημένα θέματα > Προχωρημένα θέματα για κείμενο > Συγχώνευση κειμένου με προσαρμοσμένο πρότυπο |

Όταν επιλέξετε Συγχώνευση κειμένου, από προεπιλογή το Sketchpad συγχωνεύει το κείμενο από τα διάφορα επιλεγμένα αντικείμενά σας σε ένα και μοναδικό οριζόντιο αποτέλεσμα, στο οποίο το κείμενο από το κάθε αντικείμενο συνδέεται με το κείμενο ακριβώς μετά από αυτό, και στο οποίο όλο το νέο κείμενο που προκύπτει έχει το ίδιο στυλ κειμένου. Αν προτιμάτε να χρησιμοποιήσετε μια πιο σύνθετη διάταξη κειμένου ή αν θα θέλατε να ελέγξετε το στυλ κειμένου των επιμέρους στοιχείων στη συγχωνευμένη λεζάντα σας, μπορείτε να χρησιμοποιήσετε ένα προσαρμοσμένο πρότυπο, για να ορίσετε τη συνολική εμφάνιση του τελικού αποτελέσματος, χρησιμοποιώντας την εντολή Συγχώνευση κειμένου.

Το προσαρμοσμένο πρότυπο είναι μία λεζάντα η οποία αρχίζει με τον χαρακτήρα “=” και περιλαμβάνει παραμέτρους (οι οποίες δηλώνονται ως “{1},” “{2},” και λοιπά), οι οποίες δείχνουν τα διάφορα επιλεγμένα στοιχεία κειμένου που θέλετε να συγχωνεύσετε. Για παράδειγμα, το προσαρμοσμένο πρότυπο “={1}{2}{3}” περιγράφει την προεπιλεγμένη εμφάνιση, όταν χρησιμοποιείτε την εντολή Συγχώνευση κειμένου, για να συγχωνεύσετε τρία κομμάτια κειμένου σε ένα οριζόντιο. Το προσαρμοσμένο πρότυπο όπως αυτό που φαίνεται αριστερά στο παρακάτω παράδειγμα, από την άλλη, περιγράφει την εμφάνιση ενός κλάσματος, στο οποίο το πρώτο επιλεγμένο στοιχείο κειμένου εμφανίζεται με πλάγια γράμματα στον αριθμητή και το δεύτερο επιλεγμένο στοιχείο κειμένου εμφανίζεται στον παρονομαστή. Όταν το προσαρμοσμένο πρότυπο εφαρμοστεί σε δύο επιλεγμένα κομμάτια κειμένου –για παράδειγμα, στις λεζάντες Α και Β–, παράγει ένα νέο αντικείμενο κειμένου το οποίο εμφανίζεται όπως το κλάσμα στο δεξί μέρος του παραδείγματος.

Για να εφαρμόσετε ένα προσαρμοσμένο πρότυπο σε συγχωνευμένο κείμενο:

1. | Με το εργαλείο κειμένου δημιουργήστε ένα προσαρμοσμένο πρότυπο. Προσαρμοσμένο κείμενο είναι οποιαδήποτε λεζάντα αρχίζει με “=” και περιλαμβάνει “{1}.” Χρησιμοποιήστε το “{1},” το “{2},” το “{3},” και λοιπά, για να δείξετε ότι αναφέρεστε στο πρώτο, στο δεύτερο και στο τρίτο κομμάτι κειμένου στα οποία θα έχει εφαρμογή το πρότυπο. Χρησιμοποιήστε την Παλέτα κειμένου και εργαλεία συμβολικής αναπαράστασης, για να δώσετε στυλ στο πρότυπό σας ή να εφαρμόσετε άλλη μορφοποίηση. Όταν πληκτρολογείτε μία παράμετρο μέσα σε ένα προσαρμοσμένο πρότυπο, φροντίστε να χρησιμοποιήσετε το πληκτρολόγιο, για να πληκτρολογήσετε “{1},” όχι τα εργαλεία συμβολικής αναπαράστασης. Επίσης, φροντίστε όλοι οι χαρακτήρες που εισάγετε για την ίδια παράμετρο να έχουν το ίδιο στυλ κειμένου. Διαφορετικά, το Sketchpad δεν θα ξέρει πώς να μορφοποιήσει το αποτέλεσμα.

2. | Επιλέξτε πρώτα το προσαρμοσμένο πρότυπο και μετά τα διάφορα αντικείμενα (λεζάντες, μετρήσεις, αντικείμενα με ετικέτα, υπολογισμούς και συναρτήσεις) στα οποία θέλετε να εφαρμοστεί.

3. | Επιλέξτε Συγχώνευση κειμένου από το μενού Επεξεργασία.

Το Sketchpad εφαρμόζει το προσαρμοσμένο πρότυπο μόνον αν το πρότυπο είναι το πρώτο επιλεγμένο αντικείμενο όταν χρησιμοποιείτε τη Συγχώνευση κειμένου.

Το Sketchpad εμφανίζει το συγχωνευμένο κείμενο που προκύπτει με το στυλ και με τη διαμόρφωση που καθορίζει το πρότυπο. Μόλις εμφανιστεί το αποτέλεσμα, το πρότυπο δεν ελέγχει πλέον το αποτέλεσμα. (Η αλλαγή του προτύπου μετά την εφαρμογή του δεν θα αλλάξει το αποτέλεσμα.) Μπορείτε να εφαρμόσετε ξανά το ίδιο πρότυπο σε άλλα κομμάτια επιλεγμένου κειμένου ή να το διαγράψετε από το σχέδιό σας όταν έχετε πλέον τελειώσει μ’ αυτό. Το συγχωνευμένο κείμενο που έχει προκύψει μπορεί να διαχωριστεί στα συστατικά του κομμάτια με την εντολή Διαχωρισμός συγχωνευμένου κειμένου, αλλά αν διαχωρίσετε κείμενο που έχει συγχωνευθεί με προσαρμοσμένο πρότυπο, το στυλ και η διαμόρφωση που καθορίζονταν από το αρχικό πρότυπο θα χαθούν.

Βλέπε επίσης:

Συγχώνευση κειμένου

Διαχωρισμός συγχωνευμένου κειμένου

Εργαλείο κειμένου

Παλέτα κειμένου

Δημιουργία λεζάντας

Εμφάνιση και απόκρυψη ετικετών

Μετρήσεις, υπολογισμοί και παράμετροι

Συναρτήσεις και γραφικές παραστάσεις

Σύνθετες λεζάντες

Χρήση του εργαλείου κειμένου