Περιγραφή της εργαλειοθήκης > Εργαλείο κειμένου > Χρήση του εργαλείου κειμένου |

Χρησιμοποιήστε το εργαλείο κειμένου για να δημιουργήσετε, να εμφανίσετε, να αποκρύψετε και να επεξεργαστείτε ετικέτες, για να δημιουργήσετε, να επεξεργαστείτε και να αλλάξετε τις διαστάσεις σε λεζάντες και για να αλλάξετε το κείμενο που εμφανίζεται με τις μετρήσεις, τους υπολογισμούς και τις παραμέτρους.

Το εργαλείο κειμένου μπορεί να εμφανίζεται με πέντε διαφορετικές μορφές όταν μετακινείτε το ποντίκι σας πάνω από το σχέδιο. Η κάθε μορφή εξαρτάται από το τι δείχνει το εργαλείο και από το τι αποτέλεσμα θα έχει η χρήση του εργαλείου.

| Μαυρισμένο χεράκι: Κάντε κλικ για να εμφανίσετε ή να αποκρύψετε την ετικέτα του αντικειμένου στο οποίο έχετε τον δείκτη του ποντικιού. Αυτός ο δρομέας εμφανίζεται μόνον όταν το ποντίκι βρίσκεται πάνω από ένα αντικείμενο που έχει ετικέτα για απόκρυψη ή εμφάνιση.

| Χεράκι με ετικέτα: Πατήστε και σύρετε για να μεταφέρετε την ετικέτα ενός γεωμετρικού αντικειμένου ή κάντε διπλό κλικ για να επεξεργαστείτε την ετικέτα του αντικειμένου στο οποίο έχετε τον δείκτη του ποντικιού. Αυτός ο δρομέας εμφανίζεται μόνον όταν το ποντίκι βρίσκεται πάνω από μία ετικέτα ή κάποιο αντικείμενο κειμένου (όπως παράμετρο ή μέτρηση) που μπορεί να δεχθεί ετικέτα.

| Ανοιχτό χεράκι: Πατήστε και σύρετε για να δημιουργήσετε νέα λεζάντα. Αυτός ο δρομέας εμφανίζεται μόνον όταν τοποθετείτε το δείκτη του ποντικιού σας σε κενό χώρο μέσα στο σχέδιό σας ή σε κάποιο αντικείμενο που ποτέ δεν εμφανίζει κείμενο.

| Στήλη I: Κάντε κλικ, πατήστε και σύρετε ή κάντε διπλό κλικ για να επεξεργαστείτε μία λεζάντα. Αυτός ο δρομέας εμφανίζεται όταν τοποθετείτε το δείκτη του ποντικιού σας σε λεζάντα.

| Βέλος αλλαγής διαστάσεων: Πατήστε και σύρετε για να αλλάξετε τις διαστάσεις της λεζάντας και τη ροή του κειμένου. Αυτός ο δρομέας εμφανίζεται όταν τοποθετείτε το δείκτη του ποντικιού σας στη λαβή αλλαγής διαστάσεων μιας επιλεγμένης λεζάντας.

Αντικείμενα όπως σημεία και κύκλοι μπορούν να εμφανίζουν ή να μην εμφανίζουν ετικέτα. Κάποια άλλα αντικείμενα –όπως κουμπιά ενεργειών ή παράμετροι- εμφανίζουν πάντα την ετικέτα τους. Και τέλος άλλα αντικείμενα -όπως λεζάντες και εικόνες- δεν εμφανίζουν ποτέ ετικέτα.

Βλέπε επίσης:

Εμφάνιση και απόκρυψη ετικετών

Εμφάνιση/Απόκρυψη ετικετών

Εντολή ‘Ετικέτα’

Τοποθέτηση και αλλαγή ετικετών

Δημιουργία λεζάντας

Επεξεργασία λεζάντας

Αλλαγή διαστάσεων σε λεζάντες

Προτιμήσεις κειμένου

Προχωρημένα θέματα για κείμενο