Περιγραφή της εργαλειοθήκης > Εργαλεία βέλους επιλογής |

Το εργαλείο βέλους επιλογής κάποιες φορές αναφέρεται απλώς ως εργαλείο βέλους.

Τα εργαλεία βέλους επιλογής είναι ο πυρήνας των δυνατοτήτων Δυναμικής Γεωμετρίας του Sketchpad –είναι το εργαλείο που χρησιμοποιείτε για να μετακινήσετε (ή αλλιώς να σύρετε για να μετακινήσετε) αντικείμενα στο σχέδιό σας. Το σύρσιμο-μετακίνηση αντικειμένων σάς είναι απαραίτητο για να διερευνήσετε τις μαθηματικές σχέσεις μεταξύ των αντικειμένων, να εξετάσετε ενδεχόμενες παραλλαγές, να ελέγξετε τις υποθέσεις σας και να ανακαλύψετε νέες ιδιότητες.

Χρησιμοποιείτε επίσης αυτό το εργαλείο για να επιλέξετε αντικείμενα στο σχέδιό σας. Πολλές από τις εντολές στα μενού του Sketchpad έχουν αποτέλεσμα πάνω στα επιλεγμένα αντικείμενα. Όταν επιλέγετε αντικείμενα, εστιάζετε το ενδιαφέρον του προγράμματος σε ένα ή και περισσότερα από τα πολλά αντικείμενα που αποτελούν το σχέδιο. Για παράδειγμα, με την επιλογή αντικείμενου (ή αντικειμένων) προσδιορίζετε τα αντικείμενα που πρόκειται να μετασχηματιστούν με τις εντολές του μενού Μετασχηματισμός ή τα αντικείμενα που πρόκειται να μετρηθούν με τις εντολές του μενού Μέτρηση.

Πέρα από το σύρσιμο-μετακίνηση και την επιλογή αντικειμένων, μπορείτε να χρησιμοποιείτε το εργαλείο βέλους για διάφορους άλλους σκοπούς: για την κατασκευή σημείων τομής, για πάτημα ενεργοποίησης των κουμπιών ενεργειών, αλλά και για την αλλαγή διαστάσεων σε συστήματα συντεταγμένων, γραφικές παραστάσεις, εικόνες και γεωμετρικούς τόπους.

Επιμέρους θέματα:

Επιλογή και αναίρεση επιλογής αντικειμένων

Σύρσιμο αντικειμένων

Άλλες ενέργειες του βέλους επιλογής

Βλέπε επίσης:

Αντικείμενα

Μενού Κατασκευή

Μενού Μετασχηματισμός

Μενού Μέτρηση

Μενού Γράφημα

Τεχνικές επιλογής

Αυξομείωση

Περιστροφή

Ανάκλαση

Μεταφορά