Περιγραφή των μενού > Μενού Γράφημα > Τοποθέτηση σημείων |

Όταν αυτή η εντολή είναι ενεργοποιημένη, προκαλεί την τοποθέτηση των ανεξάρτητων σημείων στις διπλανές θέσεις όταν τα σύρετε. Επιλέξτε αυτήν την εντολή μία φορά για να την ενεργοποιήσετε. Όταν είναι ενεργοποιημένη, εμφανίζεται ένα σημάδι ελέγχου δίπλα στην εντολή. Επιλέξτε την εντολή δεύτερη φορά, για να απενεργοποιήσετε την τοποθέτηση σημείων.

Χρησιμοποιήστε την εντολή Τοποθέτηση σημείων, αν θέλετε να δημιουργήσετε σημεία με ‘ωραίες’ ακέραιες συντεταγμένες.

Οι θέσεις στις οποίες τοποθετούνται τα σημεία όταν αυτή η εντολή είναι ενεργοποιημένη, εξαρτώνται από τη μορφή πλέγματος του επιλεγμένου συστήματος συντεταγμένων. Για ορθοκανονικά και ορθογώνια πλέγματα, τα σημεία τοποθετούνται σε θέσεις με συντεταγμένες ακεραίους (δηλαδή, στο πλέγμα των ακεραίων). Για πολικά πλέγματα, τα σημεία τοποθετούνται σε θέσεις των οποίων η απόσταση από την αρχή είναι ακέραιος αριθμός και των οποίων η γωνία σε σχέση με τον οριζόντιο άξονα είναι πολλαπλάσια των 15°. Και στις δύο περιπτώσεις, τα σημεία που σύρετε, όταν είναι ενεργοποιημένη η εντολή Τοποθέτηση σημείων, τοποθετούνται μόνο σε θέσεις που είναι σχετικά γειτονικές. Με άλλα λόγια, αν έχετε αλλάξει την κλίμακα του συστήματος συντεταγμένων σας έτσι ώστε η απόσταση ανάμεσα στις ακέραιες συντεταγμένες να είναι μεγάλη, τα σημεία που θα σύρετε θα τοποθετηθούν μόνο σε θέσεις ακεραίων που βρίσκονται κοντά τους.

Βλέπε επίσης:

Μορφή πλέγματος

Συστήματα συντεταγμένων και άξονες

Σχέσεις αντικειμένων: Γονικά αντικείμενα και θυγατρικά αντικείμενα

Αλλαγή κλίμακας σε άξονα

Ορισμός συστήματος συντεταγμένων

Επιλογή συστήματος συντεταγμένων

Χρήση του συστήματος συντεταγμένων