Στοιχεία του προγράμματος > Υπολογιστής |

| Με τον Υπολογιστή μπορείτε να δημιουργήσετε ή να επεξεργαστείτε δύο είδη αντικειμένων του Sketchpad: υπολογισμούς και συναρτήσεις. Οι υπολογισμοί είναι τιμές οι οποίες υπολογίζονται με χρήση αριθμών, μαθηματικών πράξεων, συναρτήσεων και μετρήσεων ή άλλες τιμές από το σχέδιό σας. Αυτοί οι υπολογισμοί μπορούν να χρησιμοποιηθούν σε μία μεγάλη ποικιλία εργασιών: για τον ορισμό αποστάσεων, γωνιών και συντελεστών κλίμακας με βάση τα οποία γίνεται μετασχηματισμός αντικειμένων, για την αποτύπωση σημείων σε γραφική παράσταση και για τον καθορισμό των αποτελεσμάτων άλλων υπολογισμών και συναρτήσεων.

Όταν ορίζετε μία συνάρτηση στο Sketchpad, χρησιμοποιείτε επίσης αριθμούς, μαθηματικές πράξεις, συναρτήσεις και μετρήσεις ή άλλες τιμές από το σχέδιό σας. Από τη στιγμή που έχετε ορίσει μία συνάρτηση, μπορείτε να τη χρησιμοποιήσετε για πολλούς σκοπούς: Μπορείτε να δημιουργήσετε τη γραφική της παράστασης, να εξαγάγετε το αποτέλεσμά της, να την παραγωγίσετε ή να τη χρησιμοποιήσετε για να ορίσετε άλλους υπολογισμούς ή συναρτήσεις.

Ο Υπολογιστής χρησιμοποιείται για πολλούς και διαφορετικούς σκοπούς:

• | Για να δημιουργήσετε νέο υπολογισμό, επιλέξτε την εντολή Υπολογισμός από το μενού Μέτρηση.

Χρησιμοποιήστε την εντολή Γραφική παράσταση νέας συνάρτησης για να δημιουργήσετε νέα συνάρτηση και να κατασκευάσετε τη γραφική της παράσταση αμέσως.

• | Για να δημιουργήσετε νέα συνάρτηση, επιλέξτε την εντολή Νέα συνάρτηση από το μενού Γράφημα.

• | Για να επεξεργαστείτε έναν υπολογισμό, κάντε διπλό κλικ στον υπολογισμό με το εργαλείο βέλους επιλογής ή επιλέξτε τον υπολογισμό και χρησιμοποιήστε την εντολή Επεξεργασία υπολογισμού από το μενού Επεξεργασία.

• | Για να επεξεργαστείτε τον ορισμό μιας συνάρτησης, κάντε διπλό κλικ στη συνάρτηση με το εργαλείο βέλους επιλογής ή επιλέξτε τη συνάρτηση και χρησιμοποιήστε την εντολή Επεξεργασία συνάρτησης από το μενού Επεξεργασία.

• | Για να μετατρέψετε μία παράμετρο σε υπολογισμό, επιλέξτε την παράμετρο, χρησιμοποιήστε την εντολή Επεξεργασία παραμέτρου από το μενού Επεξεργασία και αλλάξτε την έκφραση μετατρέποντάς την σε κάτι πιο σύνθετο απ’ ό,τι απλώς ένας αριθμός.

• | Για να μετατρέψετε έναν υπολογισμό σε παράμετρο, επεξεργαστείτε τον έτσι ώστε να περιέχει μόνο έναν αριθμό, με ή χωρίς μονάδες μέτρησης.

Επιμέρους θέματα:

Τα μέρη του υπολογιστή

Πώς χρησιμοποιούμε το πρόσημο για να κατασκευάσουμε μία συνάρτηση πολλαπλού τύπου

Εισαγωγή τιμών και συναρτήσεων από το σχέδιο

Εισαγωγή νέας παραμέτρου

Βλέπε επίσης:

Χρήση των τιμών

Υπολογισμός

Νέα συνάρτηση

Γραφική παράσταση νέας συνάρτησης

Επεξεργασία ορισμού

Μετρήσεις, υπολογισμοί και παράμετροι

Συναρτήσεις

Εργαλεία βέλους επιλογής