Προχωρημένα θέματα > JavaSketchpad και Δυναμική Γεωμετρία βασισμένη στον Παγκόσμιο Ιστό > Βασική δομή του Φακέλου JavaSketchpad |

Δύο στοιχεία δουλεύουν στο παρασκήνιο, για να εξασφαλίσουν ένα δυναμικό σχέδιο του Sketchpad σε μία ιστοσελίδα. Το αρχείο HTML περιέχει πληροφορίες οι οποίες περιγράφουν τη γεωμετρική κατασκευή που θα υλοποιηθεί σε μία γλώσσα την οποία κατανοεί το JavaSketchpad. Η βοηθητική εφαρμογή —η οποία είναι ένα ξεχωριστό σύνολο αρχείων— παρέχει τη λειτουργικότητα που μεταφράζει αυτήν την περιγραφή, εμφανίζει το σχέδιο στον φυλλομετρητή ιστού των επισκεπτών σας και τους δίνει τη δυνατότητα να αλληλεπιδράσουν με αυτό. Μπορείτε να έχετε πολλά αρχεία HTML τα οποία να περιέχουν διαφορετικά σχέδια, που όλα αναφέρονται στην ίδια βοηθητική εφαρμογή, ακριβώς όπως στον τοπικό υπολογιστή σας μπορείτε να έχετε πολλά έγγραφα σχεδίου που όλα μπορούν να ανοιχτούν από το ίδιο αντίγραφο του Sketchpad.

Πριν δημιουργήσετε την πρώτη ιστοσελίδα σας που να περιέχει μία κατασκευή, εντοπίστε την ίδια τη βοηθητική εφαρμογή του JavaSketchpad. Η βοηθητική εφαρμογή αποτελείται από έναν φάκελο με τίτλο JSP και την πλήρη συλλογή αρχείων μέσα σε αυτόν τον φάκελο.

Αν δεν μπορείτε να βρείτε τον φάκελο JSP, έχετε τη δυνατότητα να τον επανεγκαταστήσετε από το CD-ROM του Sketchpad που διαθέτετε.

Ως προεπιλογή, όταν εγκαταστήσατε το Sketchpad, αυτός ο φάκελος εγκαταστάθηκε στον σκληρό δίσκο σας στον ίδιο κατάλογο με την εφαρμογή του Sketchpad. Μπορείτε να αντιγράψετε τον φάκελο JSP από εκεί σε όποιο σημείο θέλετε —σε άλλον φάκελο ή στον διακομιστή ιστού που διαθέτετε—, αλλά δεν θα πρέπει ποτέ να αλλάξετε το περιεχόμενο του ίδιου του φακέλου. Η βοηθητική εφαρμογή δουλεύει μόνον αν όλα τα αρχεία του φακέλου βρίσκονται μέσα στον φάκελο JSP, με το ίδιο όνομα αρχείου και με το ίδιο όνομα υποφακέλου που είχαν κατά την αρχική εγκατάσταση της βοηθητικής εφαρμογής.

Είναι σημαντικό να γνωρίζετε πού βρίσκεται ο φάκελος JSP, διότι ένας φυλλομετρητής ιστού πρέπει να έχει τη δυνατότητα πρόσβασης στον φάκελο JSP όταν εμφανίζει οποιαδήποτε ιστοσελίδα περιέχει σχέδιο του Sketchpad. Ως προεπιλογή, οι φυλλομετρητές ιστού θεωρούν ότι ο φάκελος JSP βρίσκεται στην ίδια θέση με το αρχείο HTML. Επομένως, θα δουλέψουν μόνον αν αποθηκεύσετε τον φάκελο JSP (ή ένα αντίγραφό του) στον ίδιο φάκελο με την ιστοσελίδα.

Πολύ ικανοί χρήστες. Αν δεν θέλετε να αποθηκεύσετε τα αρχεία σας HTML στον ίδιο φάκελο με τη βοηθητική εφαρμογή JSP, καθορίστε μία σχετική διεύθυνση URL από τον βασικό φάκελο του αρχείου HTML προς τον κατάλογο της βοηθητικής εφαρμογής JSP οπουδήποτε στον διακομιστή σας, τροποποιώντας την παράμετρο <CODEBASE> στο αρχείο σας HTML. Δείτε το εγχειρίδιο αναφοράς HTML για λεπτομέρειες.

Για παράδειγμα, στην ακόλουθη περίπτωση η ιστοσελίδα ‘τρίγωνο.htm’ έχει αποθηκευτεί σε έναν φάκελο (σε αυτήν την περίπτωση, με το όνομα Φάκελος web) ο οποίος περιέχει επίσης αντίγραφο του φακέλου της βοηθητικής εφαρμογής (JSP). Αυτή είναι η σωστή σχέση μεταξύ των ιστοσελίδων που δημιουργείτε και της βοηθητικής εφαρμογής JSP που απαιτεί ένας φυλλομετρητής ιστού, είτε ο κατάλογος που τις περιέχει (σε αυτήν την περίπτωση, ο Φάκελος web) βρίσκεται στον τοπικό σκληρό δίσκο σας είτε στον διακομιστή παγκόσμιου ιστού που έχετε. Αν δεν αποθηκεύσετε τον φάκελο JSP στον ίδιο φάκελο με το αρχείο σας HTML, ο φυλλομετρητής ιστού δεν θα έχει τη δυνατότητα να εντοπίσει τη βοηθητική εφαρμογή και, επομένως, δεν θα εμφανίσει την εικόνα του Sketchpad, όταν ανοίξετε το αρχείο HTML που την περιγράφει.

Σωστή δομή φακέλου

Βλέπε επίσης:

Δημιουργία ιστοσελίδας με JavaSketchpad

Παρουσίαση της δημοσίευσης στον Παγκόσμιο Ιστό

Τροποποίηση και δημοσίευση των σελίδων σας

Τι μπορεί να πάει στραβά