Στοιχεία του προγράμματος > Αντικείμενα > Εικόνες |

Οι εικόνες είναι αντικείμενα γραφικών που δεν έχουν δημιουργηθεί από το Sketchpad, μπορούν όμως να χρησιμοποιηθούν για να βελτιώσουν το επίπεδο ή την αισθητική ενός σχεδίου.

Για να προσθέσετε μία εικόνα στο σχέδιό σας:

1. | Χρησιμοποιήστε κάποιο άλλο πρόγραμμα, όπως τη Ζωγραφική ή ένα φυλλομετρητή, για να δημιουργήσετε ή να βρείτε μια εικόνα που θέλετε να εισαγάγετε στο σχέδιό σας.

2. | Ενώ ακόμη έχετε ανοικτό το άλλο πρόγραμμα και το χρησιμοποιείτε, αντιγράψτε την εικόνα στο Πρόχειρο.

3. | Μεταβείτε στο Sketchpad.

4. | Επιλέξτε την εντολή Επικόλληση εικόνας από το μενού Επεξεργασία. Η εικόνα εμφανίζεται στο σχέδιό σας.

Αν, πριν επικολλήσετε μία εικόνα, επιλέξετε κάποιο σημείο, η επάνω αριστερή γωνία της εικόνας θα προσαρτηθεί στο σημείο. Αν επιλέξετε δύο σημεία, η επάνω αριστερή γωνία της εικόνας θα προσαρτηθεί στο πρώτο σημείο και η κάτω δεξιά γωνία στο δεύτερο σημείο.

Αν κατασκευάσετε την εικόνα χωρίς να έχετε επιλεγμένα κάποια σημεία, η επιλεγμένη εικόνα θα διαθέτει λαβές αλλαγής διαστάσεων στην επάνω αριστερή και στην κάτω δεξιά γωνία. Σύρετε αυτές τις λαβές με το εργαλείο βέλους επιλογής για να αλλάξετε τις διαστάσεις της εικόνας.

Κρατώντας πατημένο το πλήκτρο Shift καθώς σύρετε για να αλλάξετε τις διαστάσεις εικόνας, πετυχαίνετε τη διατήρηση των αρχικών αναλογιών της εικόνας.

Αν κατασκευάσετε την εικόνα έχοντας επιλέξει ένα μόνο σημείο, η εικόνα θα διαθέτει μόνο μία λαβή αλλαγής διαστάσεων, στην κάτω δεξιά γωνία.

Αν κατασκευάσετε την εικόνα έχοντας επιλέξει δύο σημεία, η εικόνα δεν θα διαθέτει λαβές αλλαγής διαστάσεων. Οι θέσεις των δύο επιλεγμένων σημείων θα καθορίσουν το πώς θα αλλάξουν οι διαστάσεις της εικόνας.

Βλέπε επίσης:

Επικόλληση

Αλλαγή διαστάσεων εικόνας