Περιγραφή της εργαλειοθήκης > Εργαλείο σημείων |

Χρησιμοποιήστε το εργαλείο σημείων για να σχεδιάσετε ή να κατασκευάσετε ανεξάρτητα σημεία, σημεία πάνω σε διαδρομές και σημεία σε τομές.

• | Κάντε κλικ σε κενό χώρο του σχεδίου σας για να δημιουργήσετε ένα ανεξάρτητο σημείο.

• | Κάντε κλικ πάνω σε κάποιο αντικείμενο διαδρομής –όπως ευθύγραμμο τμήμα, κύκλο ή την πλευρά του εσωτερικού πολυγώνου- για να κατασκευάσετε ένα σημείο πάνω στη διαδρομή. Όταν το εργαλείο σημείων βρίσκεται στο σωστό μέρος για την κατασκευή σημείου επάνω σε διαδρομή, η διαδρομή εμφανίζεται επιλεγμένη, με μεγαλύτερο πάχος και ιδιαίτερο χρώμα.

Ένα σημείο που κατασκευάζεται πάνω σε κάποια διαδρομή μπορεί να κινηθεί οπουδήποτε πάνω στη διαδρομή, αλλά πουθενά αλλού.

• | Κάντε κλικ στην τομή δύο αντικειμένων διαδρομής –όπως ευθύγραμμο τμήμα και κύκλο, δύο ευθείες ή δύο κύκλους- για να κατασκευάσετε ένα σημείο τομής. Όταν το εργαλείο σημείων βρίσκεται στο σωστό μέρος για την κατασκευή σημείου τομής, εμφανίζονται επιλεγμένα και οι δύο διαδρομές, με μεγαλύτερο πάχος και ιδιαίτερο χρώμα.

Πέρα από την επισήμανση των αντικειμένων που αποτελούν στόχο για τη δημιουργία σημείου, το Sketchpad εμφανίζει ένα μήνυμα στη γραμμή κατάστασης (στο κάτω μέρος του παραθύρου) που σας ενημερώνει αν μπορείτε να κατασκευάσετε ένα σημείο πάνω σε κάποια διαδρομή ή τομή.

Υπάρχουν διάφοροι τρόποι για να κατασκευάσετε σημεία χρησιμοποιώντας το εργαλείο σημείων. Για παράδειγμα, κάνοντας κλικ με το εργαλείο βέλους πάνω σε μία τομή κατασκευάζετε εκεί το σημείο τομής ακριβώς όπως θα κάνατε με το εργαλείο σημείων. Το εργαλείο διαβήτη, τα εργαλεία σχεδίασης ευθύγραμμων αντικειμένων και τα περισσότερα Προσαρμοσμένα εργαλεία ορισμένες φορές κατασκευάζουν τα δικά τους σημεία στο πλαίσιο της λειτουργίας τους. Οι εντολές Σημείου σε αντικείμενο, Μέσου σημείου και άλλες εντολές των μενού κατασκευάζουν επίσης σημεία.

Βλέπε επίσης:

Εργαλειοθήκη

Σημεία

Αντικείμενα διαδρομής

Εργαλεία βέλους επιλογής

Εργαλείο διαβήτη

Εργαλεία σχεδίασης ευθύγραμμων αντικειμένων

Προσαρμοσμένα εργαλεία

Μενού Κατασκευή

Σημείου σε αντικείμενο

Μέσου σημείου

Τομής

Σχέσεις αντικειμένων: Γονικά αντικείμενα και θυγατρικά αντικείμενα