Περιγραφή των μενού > Μενού Γράφημα > Γραφική παράσταση συνάρτησης/Γραφική παράσταση νέας συνάρτησης |

Χρησιμοποιήστε αυτήν την εντολή για να κατασκευάσετε τη γραφική παράσταση μίας ή περισσότερων επιλεγμένων συναρτήσεων ή για να δημιουργήσετε και να κατασκευάσετε τη γραφική παράσταση μιας νέας συνάρτησης αν δεν έχουν επιλεχθεί αντικείμενα.

Αν δημιουργείτε τη γραφική παράσταση μιας νέας συνάρτησης, εμφανίζεται ο Υπολογιστής, όπως και όταν χρησιμοποιείτε την εντολή Νέα συνάρτηση, η οποία σας δίνει τη δυνατότητα να ορίσετε τη συνάρτηση που θέλετε να αποτυπώσετε σε γραφική παράσταση.

Αφού κατασκευάσετε τη γραφική παράσταση μιας συνάρτησης, μπορείτε να αλλάξετε το πεδίο ορισμού ή τον αριθμό δειγμάτων χρησιμοποιώντας το πλαίσιο διαλόγου Ιδιότητες γραφικής παράστασης. Μπορείτε επίσης να μεταβάλλετε το πεδίο ορισμού σύροντας τα βέλη στο άκρα της γραφικής παράστασης της συνάρτησης.

Για να αλλάξετε τη μορφή της γραφικής παράστασης της συνάρτησης, δηλαδή για να δημιουργήσετε τη γραφική παράσταση της συνάρτησης f ως πολικής συνάρτησης r = f (θ) ή ως αντίστροφης γραφικής παράστασης x = f (y)), αλλάξτε την εξίσωση της ίδιας της συνάρτησης. (Για να την αλλάξετε, επιλέξτε τη συνάρτηση και χρησιμοποιήστε την εντολή Επεξεργασία παραμέτρου από το μενού Επεξεργασία. Όταν εμφανιστεί ο Υπολογιστής, επιλέξτε τη μορφή που θέλετε από το αναδυόμενο μενού ‘Εξίσωση’.)

Βλέπε επίσης:

Υπολογιστής

Ιδιότητες

Συναρτήσεις και γραφικές παραστάσεις

Ιδιότητες γραφικής παράστασης

Νέα συνάρτηση

Προτιμήσεις δειγματοληψίας