Στοιχεία του προγράμματος > Υπολογιστής > Τα μέρη του υπολογιστή |

Ο Υπολογιστής έχει διάφορα επιμέρους στοιχεία: το αριθμητικό πληκτρολόγιο, τη γραμμή εισαγωγής, την περιοχή προεπισκόπησης και μία ομάδα κουμπιών για την εισαγωγή ειδικών μαθηματικών στοιχείων.

Αριθμητικό πληκτρολόγιο

Κάντε κλικ στα κουμπιά του αριθμητικού πληκτρολογίου του Υπολογιστή για να εισαγάγετε αριθμούς, δεκαδικές υποδιαστολές, τελεστές και παρενθέσεις στον υπολογισμό ή τη συνάρτησή σας. Αντί να χρησιμοποιήσετε αυτά τα κουμπιά, μπορείτε επίσης να πληκτρολογήσετε τα αντίστοιχα πλήκτρα στο πληκτρολόγιο του υπολογιστή σας. (Για τη διαίρεση χρησιμοποιήστε το πλήκτρο για την κάθετο /.)

Το κουμπί x υπάρχει μόνον όταν ορίζετε μία συνάρτηση. Μετατρέπεται σε y, θ ή r ανάλογα με τη μορφή της εξίσωσης.

Με κλικ στο αριστερό βέλος του αριθμητικού πληκτρολογίου ή στο Backspace του πληκτρολογίου σας διαγράφετε το τελευταίο στοιχείο που καταχωρήσατε. Αν χρησιμοποιείτε τον Υπολογιστή για να ορίσετε μία συνάρτηση, μπορείτε να κάνετε κλικ στο κουμπί x για να εισαγάγετε την τιμή της ανεξάρτητης μεταβλητής.

Γραμμή εισαγωγής

Η γραμμή εισαγωγής εμφανίζει κάθε στοιχείο που εισαγάγετε στον υπολογισμό ή στη συνάρτηση καθώς το εισαγάγετε. Ελέγξτε τη γραμμή εισαγωγής για να δείτε τι ακριβώς έχετε καταχωρήσει. Μπορείτε επίσης να κάνετε κλικ στη γραμμή εισαγωγής ή να πατήσετε το πλήκτρο του αριστερού ή δεξιού βέλους στο πληκτρολόγιό σας για να αλλάξετε το σημείο εισαγωγής και να προσθέσετε νέους αριθμούς, τελεστές και άλλα στοιχεία στο μέσον μιας υπάρχουσας έκφρασης.

Αν η γραμμή εισαγωγής δεν σχηματίζει μία αποδεκτή μαθηματική έκφραση, το τμήμα της γραμμής εισαγωγής μέχρι και το πρώτο σφάλμα εμφανίζεται με μαύρο χρώμα. Το τμήμα που ακολουθεί μετά από το πρώτο σφάλμα εμφανίζεται με κόκκινο χρώμα.

Περιοχή προεπισκόπησης

Η περιοχή προεπισκόπησης εμφανίζει την προεπισκόπηση της γραμμής εισαγωγής μετά από μαθηματική μορφοποίηση εφόσον περιέχει μία αποδεκτή έκφραση. Χρησιμοποιήστε την προεπισκόπηση για να βεβαιωθείτε ότι έχετε εισαγάγει σωστά τον επιθυμητό υπολογισμό ή συνάρτηση –ότι έχετε τις παρενθέσεις στα σωστά σημεία και ότι έχετε τη σωστή σειρά πράξεων.

Αναδυόμενα μενού

Ανάλογα με το αν ορίζετε έναν υπολογισμό ή μία συνάρτηση, εμφανίζονται τρία ή τέσσερα αναδυόμενα μενού. Το τελευταίο από αυτά, το αναδυόμενο μενού ‘Εξίσωση’, εμφανίζεται μόνον όταν ορίζετε ή επεξεργάζεστε μία συνάρτηση αντί για έναν υπολογισμό.

Μπορείτε να κάνετε κλικ σε μία υπάρχουσα μέτρηση ή κάποιον υφιστάμενο υπολογισμό στο σχέδιό σας για να την εισαγάγετε στον Υπολογιστή.

Τιμές: Αυτό το αναδυόμενο μενού σάς δίνει τη δυνατότητα να εισαγάγετε την τιμή οποιασδήποτε επιλεγμένης μέτρησης στο σχέδιό σας, να εισαγάγετε μία νέα παράμετρο ή να εισαγάγετε την τιμή της σταθεράς π ή e. Οι τιμές οι οποίες εμφανίζονται σε αυτό το μενού περιλαμβάνουν μετρήσεις ή υπολογισμούς που επιλέχτηκαν στο σχέδιο όταν ανοίχτηκε ο Υπολογιστής. Αν θέλετε να χρησιμοποιήσετε μία τιμή από το σχέδιο που δεν εμφανίζεται σε αυτό το μενού, κάντε κλικ στην τιμή μέσα στο σχέδιο για να την εισαγάγετε στην έκφρασή σας. (Αν η τιμή καλύπτεται πίσω από τον Υπολογιστή, σύρετε τον Υπολογιστή από τη γραμμή τίτλου του για να τον μετακινήσετε και μετά κάντε κλικ στην τιμή.)

Όταν επεξεργάζεστε έναν υπολογισμό ή μία συνάρτηση, μπορείτε να εισαγάγετε μόνο τιμές που δεν εξαρτώνται από το αντικείμενο που επεξεργάζεστε. Μ’ άλλα λόγια, αν επεξεργάζεστε μία υπολογισμένη τιμή 2 · AB και το σχέδιό σας έχει άλλον έναν υπολογισμό που χρησιμοποιεί αυτό το γινόμενο για να υπολογίσει το άθροισμα 2 · AB + 2 · ΓΔ, δεν μπορείτε να εισαγάγετε την τιμή του δεύτερου υπολογισμού στον πρώτο.

Αν ορίζετε μία συνάρτηση, μπορείτε επίσης να χρησιμοποιήσετε το αναδυόμενο μενού ‘Τιμές’ για να εισαγάγετε την τιμή της ανεξάρτητης μεταβλητής x, y, r ή θ.

Μπορείτε επίσης να κάνετε κλικ σε μία υπάρχουσα μέτρηση ή κάποιον υφιστάμενο υπολογισμό στο σχέδιό σας για να την εισαγάγετε στον Υπολογιστή.

Συναρτήσεις: Αυτό το αναδυόμενο μενού σάς δίνει τη δυνατότητα να χρησιμοποιήσετε στην έκφρασή σας οποιαδήποτε επιλεγμένη συνάρτηση έχετε ήδη ορίσει στο σχέδιο ή να χρησιμοποιήσετε οποιαδήποτε από τις τυποποιημένες συναρτήσεις του Sketchpad.

Ο συμβολισμός μαθηματικής αναπαράστασης για συναρτήσεις στο Sketchpad ακολουθεί εκείνον των άλλων υπολογιστών και προγραμμάτων που χρησιμοποιούν σύμβολα, δεδομένου ότι το όρισμα της συνάρτησης μπαίνει πάντα σε παρενθέσεις. Επομένως, το ημ(π)2 αναφέρεται στο τετράγωνο της ποσότητας π κι όχι στο ημίτονο της ποσότητας π 2. Αν θέλετε να υψώσετε στη δευτέρα μία έκφραση που χρησιμοποιείται ως όρισμα σε συνάρτηση, πρέπει οπωσδήποτε να την υψώσετε στη δευτέρα εντός των παρενθέσεων που περικλείουν το όρισμα της συνάρτησης: ημ(π 2).

Οι τυποποιημένες συναρτήσεις του Sketchpad περιλαμβάνουν τις τριγωνομετρικές συναρτήσεις, τις αντίστροφες τριγωνομετρικές συναρτήσεις και τις παρακάτω επιπλέον συναρτήσεις:

απόλυτη τιμή | Απόλυτη τιμή
τετραγωνική ρίζα | Τετραγωνική ρίζα
ln | Φυσικός λογάριθμος (με βάση e)
log | Κοινός λογάριθμος (με βάση 10)

Η συνάρτηση προσήμου είναι ιδιαίτερα χρήσιμη για τη δημιουργία υπολογισμών που λαμβάνουν αποφάσεις με βάση την τιμή μιας μεταβλητής, μιας μέτρησης ή μιας παραμέτρου.

πρόσημο | Πρόσημο (Δίνει +1, 0 ή –1, ανάλογα με το αν το όρισμά του είναι θετικό, μηδέν ή αρνητικό.)
στρογγυλοποίηση | Στρογγυλοποίηση (Στρογγυλοποιεί το όρισμά της προς τον πλησιέστερο ακέραιο.)
αποκοπή | Αποκοπή (Στρογγυλοποιεί το όρισμά της με αφαίρεση του κλασματικού τμήματος. Για παράδειγμα, αποκοπή (2,6) = 2 και αποκοπή (–7,8) = –7.)

Μονάδες: Αυτό το αναδυόμενο μενού σάς δίνει τη δυνατότητα να εισαγάγετε όποια μονάδα μέτρησης γωνίας ή απόστασης θέλετε (μοίρες, ακτίνια, ίντσες, εκ. ή εικονοστοιχεία). Η μονάδα μέτρησης πρέπει να συνδέεται με έναν αριθμό, οπότε το μενού ‘Μονάδες’ είναι ενεργοποιημένο όταν εισαγάγετε μία αριθμητική σταθερά –είτε τακτικό αριθμό είτε κάποια από τις σταθερές π και e.

Βλέπε επίσης:

Γραφική παράσταση συνάρτησης

Νέα παράμετρος

Εξίσωση: Αυτό το αναδυόμενο μενού σάς δίνει τη δυνατότητα να ορίσετε τη μορφή με την οποία εμφανίζεται η συνάρτηση. Ορίζοντας τη μορφή της συνάρτησης, καθορίζετε το αν η ανεξάρτητη μεταβλητή είναι η x, y, θ ή r. Αν δημιουργείτε τη γραφική παράσταση της συνάρτησης, η μορφή που ορίζετε εδώ καθορίζει την εμφάνιση της γραφικής παράστασης. Επιλέξτε y = f (x) ή x = f (y) για γραφική παράσταση σε καρτεσιανές συντεταγμένες ή r = f (θ ) ή θ = f (r) για γραφική παράσταση σε πολικές συντεταγμένες.

Βλέπε επίσης:

Γραφική παράσταση συνάρτησης

Μορφή πλέγματος