Περιγραφή των μενού > Μενού Κατασκευή > Γεωμετρικού τόπου |

Προϋποθέσεις επιλογής: Το αντικείμενο για το οποίο θέλετε να κατασκευάσετε τον γεωμετρικό τόπο του (το οδηγούμενο αντικείμενο) και ένα σημείο (το σημείο οδήγησης) που καθορίζει τη θέση αυτού του αντικειμένου. Το σημείο οδήγησης πρέπει να είναι κατασκευασμένο πάνω σε διαδρομή ή μπορείτε να επιλέξετε ένα ανεξάρτητο σημείο ως σημείο οδήγησης και ένα ξεχωριστό αντικείμενο διαδρομής που δεν έχει σχέση με αυτό.

Κατασκευάζει τον γεωμετρικό τόπο του επιλεγμένου αντικείμενου καθώς το σημείο οδήγησης κινείται πάνω στη διαδρομή του. Γενικά, ο γεωμετρικός τόπος είναι το σύνολο σημείων (ή άλλων αντικειμένων) που ικανοποιεί κάποια μαθηματική συνθήκη. Στο Sketchpad, ένας γεωμετρικός τόπος ορίζεται ως το σύνολο των θέσεων ενός αντικειμένου (του οδηγούμενου αντικειμένου) του οποίου η θέση ή το σχήμα καθορίζονται από την κίνηση ενός σημείου οδήγησης καθώς αυτό κινείται πάνω σε μία διαδρομή. Μπορείτε να κατασκευάσετε γεωμετρικούς τόπους σημείων, ευθύγραμμων αντικειμένων, κύκλων, τόξων ή εσωτερικών σχημάτων. Το επιλεγμένο σημείο οδήγησης πρέπει να έχει κατασκευαστεί ως Σημείο σε αντικείμενο το οποίο ελέγχει τη θέση του οδηγούμενου αντικειμένου. Ο άλλος τρόπος είναι να επιλέξετε για σημείο οδήγησης ένα ανεξάρτητο σημείο το οποίο καθορίζει τη θέση του οδηγούμενου αντικειμένου, οπότε σε αυτήν την περίπτωση πρέπει επίσης να επιλέξετε μία διαδρομή που δεν έχει σχέση με αυτό και πάνω στην οποία να μπορεί να κινηθεί το σημείο οδήγησης.

Σημείο οδήγησης: σημείο πάνω σε κύκλο Οδηγούμενο αντικείμενο: σημείο πάνω σε τμήμα | Αποτέλεσμα: γεωμετρικός τόπος σημείου
Σημείο οδήγησης: ανεξάρτητο σημείο Διαδρομή οδήγησης: τόξο Οδηγούμενο αντικείμενο: τμήμα | Αποτέλεσμα: γεωμετρικός τόπος τμήματος

Μπορείτε να χρησιμοποιήσετε τις ιδιότητες γραφικής παράστασης για να αλλάξετε το πλήθος των δειγμάτων σε ένα γεωμετρικό τόπο και να καθορίσετε το αν ένας γεωμετρικός τόπος σημείου θα προβάλλεται με συνεχή ή ασυνεχή μορφή.

Βλέπε επίσης:

Γεωμετρικοί τόποι

Αντικείμενα διαδρομής

Ιδιότητες

Σημείου σε αντικείμενο

Προτιμήσεις δειγματοληψίας

Επιλογή και αναίρεση επιλογής αντικειμένων

Σύρσιμο αντικειμένων

Ιδιότητες των αντικειμένων