Περιγραφή των μενού > Μενού Μετασχηματισμός > Επανάληψη > Πολλαπλοί χάρτες επανάληψης |

Όταν καθορίζετε ένα σημείο προορισμού για το καθένα από τα ανεξάρτητα σημεία της επανάληψης, δημιουργείτε έναν χάρτη επανάληψης ή αντιστοίχισης. Αυτός ο χάρτης περιγράφει τον τρόπο με τον οποίο θα μετασχηματιστεί το αρχικό αντικείμενο για να δημιουργηθεί ένα μετασχηματισμένο αντίγραφο των αρχικών αντικειμένων. Για τις περισσότερες επαναλήψεις, κάθε βήμα της επανάληψης δημιουργεί ένα αντίγραφο των αρχικών αντικειμένων. Για τέτοιες επαναλήψεις, ο κανόνας επανάληψης αποτελείται από ένα και μοναδικό χάρτη αντιστοίχισης.

Αλλά για ορισμένες επαναλήψεις το ένα βήμα της επανάληψης δημιουργεί δύο ή περισσότερα αντίγραφα των αρχικών αντικειμένων. Κάθε τέτοιο αντίγραφο των αρχικών αντικειμένων απαιτεί το δικό του πίνακα αντιστοίχισης, οπότε οι επαναλήψεις αυτού του είδους χρειάζονται πολλαπλούς χάρτες επανάληψης. Για παράδειγμα, η διάταξη πλακόστρωσης παραλληλογράμμου χρειάζεται να επαναληφθεί το αρχικό παραλληλόγραμμο τόσο οριζόντια όσο και κατακόρυφα.

Τα φράκταλ και οι διατάξεις πλακόστρωσης είναι οι πιο συνηθισμένες γεωμετρικές κατασκευές για τις οποίες ο κανόνας επανάληψης χρειάζεται πολλαπλούς χάρτες επανάληψης.

Για να κατασκευάσετε μία επανάληψη με πολλαπλούς χάρτες αντιστοίχισης, καθορίστε τον πρώτο χάρτη (χάρτης για το 1ο είδωλο) όπως περιγράφεται στη βήματα 1–3 στη Χρήση του πλαισίου διαλόγου ‘Επανάληψη’. Στη συνέχεια επιλέξτε την εντολή Προσθήκη νέου χάρτη αντιστοίχισης από το αναδυόμενο μενού ‘Δομή’ και ορίστε έναν δεύτερο χάρτη κάνοντας κλικ σε νέο προορισμό με τη σειρά για το καθένα από τα αρχικά σημεία. Αφού τελειώσετε με τον ορισμό όλων των χαρτών αντιστοίχισης οι οποίοι συναποτελούν τον κανόνα επανάληψης που ορίζετε, κάντε κλικ στην ‘Επανάληψη’.

Βλέπε επίσης:

Χρήση του πλαισίου διαλόγου ‘Επανάληψη’

Πώς . . .κατασκευάζουμε ένα Τρίγωνο Sierpinski

Επανάληψη με παράδειγμα

Ιδιότητες επανάληψης

Επαναλήψεις και είδωλα επανάληψης