Προχωρημένα θέματα > JavaSketchpad και Δυναμική Γεωμετρία βασισμένη στον Παγκόσμιο Ιστό > Τι μπορεί να πάει στραβά > Αντικείμενα που δεν υποστηρίζονται |

Πρόβλημα: Κατά την αποθήκευση, το Sketchpad σας προειδοποιεί ότι δεν αποθηκευτήκαν με επιτυχία όλα τα αντικείμενα σε μορφή JavaSketchpad.

Αιτία: Επειδή το JavaSketchpad είναι μικρότερο από την ‘πλήρη επιτραπέζια’ έκδοση του Sketchpad, υποστηρίζει λιγότερους τρόπους ορισμού αντικειμένων από ό,τι μπορείτε να χρησιμοποιήσετε στην κανονική εφαρμογή. Αν το σχέδιό σας περιέχει αντικείμενα τα οποία δεν υποστηρίζει το JavaSketchpad, το Sketchpad σας προειδοποιεί γι’ αυτά κι επιλέγει τα μη υποστηριζόμενα αντικείμενα και τα θυγατρικά τους αντικείμενα στο σχέδιό σας, έτσι ώστε να μπορείτε να ξεχωρίσετε ποια δεν υποστηρίζονται. (Ακόμη κι όταν το σχέδιό σας έχει μη υποστηριζόμενα αντικείμενα, το Sketchpad θα αποθηκεύσει τα αντικείμενα που δεν υποστηρίζει το JavaSketchpad, έτσι ώστε να μπορείτε να συνεχίσετε τις δοκιμές της ιστοσελίδας σας.)

Για να αντιμετωπίσετε το πρόβλημα με τα μη υποστηριζόμενα αντικείμενα, αναζητήστε διαφορετικούς τρόπους κατασκευής του ίδιου σχεδίου. Για παράδειγμα, προς το παρόν, το JavaSketchpad δεν υποστηρίζει επαναλήψεις ή είδωλα επανάληψης. Αν το σχέδιό σας περιέχει μία κατασκευή για την οποία έχετε εκτελέσει επανάληψη με την εντολή Επανάληψη, ενδεχομένως να μπορείτε να την αντικαταστήσετε με μία κατασκευή στην οποία εκτελείτε επανάληψη με ‘μη αυτόματο τρόπο’, κατασκευάζοντας ουσιαστικά τις πρώτες επαναλήψεις.

Μία πλήρης λίστα των αντικειμένων που υποστηρίζονται από το JavaSketchpad είναι διαθέσιμη στην τοποθεσία παγκόσμιου ιστού του JavaSketchpad. Επίσης, νέες εκδόσεις της βοηθητικής εφαρμογής —οι οποίες υποστηρίζουν ολοένα και περισσότερα αντικείμενα του Sketchpad— εμφανίζονται κατά καιρούς στην τοποθεσία παγκόσμιου ιστού.

Αν το σχέδιό σας ή η δραστηριότητά σας απαιτεί αντικείμενα τα οποία δεν υποστηρίζονται από το JavaSketchpad, δεν θα μπορέσετε να προσφέρετε αυτό το σχέδιο ως εικόνα για κοινόχρηστη χρήση. Ωστόσο, μπορείτε και πάλι να αναρτήσετε το αρχικό σχέδιό σας του Sketchpad —το αρχείο σας.gsp— ως αρχείο για λήψη, έτσι ώστε οι επισκέπτες που χρησιμοποιούν το The Geometer’s Sketchpad να μπορούν να το λάβουν και να το ανοίξουν στο Sketchpad, αντί να το ανοίξουν στον φυλλομετρητή τους.

Βλέπε επίσης:

Παρουσίαση της δημοσίευσης στον Παγκόσμιο Ιστό

Αντικείμενα

Σχέσεις αντικειμένων: Γονικά αντικείμενα και θυγατρικά αντικείμενα

Επαναλήψεις και είδωλα επανάληψης

http://www.keypress.com/sketchpad/java_gsp/