Στοιχεία του προγράμματος > Αντικείμενα > Λεζάντες > Σύνθετες λεζάντες |

Σε ορισμένες περιπτώσεις, μπορεί να θέλετε η λεζάντα να περιέχει δυναμικό κείμενο –κείμενο που δεν πληκτρολογείτε εσείς οι ίδιοι, αλλά που το Sketchpad εμφανίζει αυτόματα. Μία σύνθετη λεζάντα συνδυάζει αρκετά διαφορετικά στοιχεία κειμένου μέσα σε μία και μοναδική λεζάντα. Τα στοιχεία που μπορούν να συμπεριληφθούν σε μία σύνθετη λεζάντα είναι:

• | άλλες λεζάντες: Η λεζάντα ενσωματώνεται ως απλό κείμενο.

• | μετρήσεις και υπολογισμοί: Ενσωματώνεται η τρέχουσα τιμή της μέτρησης, χωρίς το όνομα ή την ετικέτα.

• | αντικείμενα με ετικέτα. Ενσωματώνεται η ετικέτα του αντικειμένου.

Χρησιμοποιώντας αυτά τα στοιχεία, θα μπορούσατε να συνθέσετε μία λεζάντα, όπως η “Ένα ορθογώνιο διαστάσεων 3 εκ. επί 2 εκ. έχει εμβαδόν 6 εκ.2,” από διάφορες άλλες λεζάντες και μετρήσεις. Όταν θα αλλάζετε τα μετρούμενα γεωμετρικά αντικείμενα, η σύνθετη λεζάντα θα ενημερώνεται δυναμικά ώστε να περιέχει τις μεταβαλλόμενες τιμές στο σχέδιό σας.

Δημιουργία σύνθετης λεζάντας

Για να δημιουργήσετε μία σύνθετη λεζάντα, επιλέξτε τα αντικείμενα που θέλετε να ενσωματώσετε. Τουλάχιστον το ένα από τα αντικείμενα πρέπει να είναι λεζάντα και κάθε αντικείμενο πρέπει είτε να προβάλλεται ως κείμενο ή να έχει ετικέτα. Στη συνέχεια επιλέξτε την εντολή Συγχώνευση κειμένου από το μενού Επεξεργασία για να δημιουργήσετε τη λεζάντα.

Επεξεργασία σύνθετης λεζάντας

Για να επεξεργαστείτε μία σύνθετη λεζάντα, διαχωρίστε το σύνθετο αντικείμενο στα στοιχεία του με την εντολή Διαχωρισμός κειμένου, κάντε όποιες αλλαγές θέλετε στα στοιχεία αυτά και μετά επανασυνθέστε τα με την εντολή Συγχώνευση κειμένου.

Βλέπε επίσης:

Δημιουργία λεζάντας

Επεξεργασία λεζάντας

Παλέτα κειμένου

Διαχωρισμός/Συγχώνευση

Διαχωρισμός συγχωνευμένου κειμένου

Συγχώνευση κειμένου σε σημείο

Συγχώνευση κειμένου με προσαρμοσμένο πρότυπο