Προχωρημένα θέματα > Προχωρημένη εξαγωγή γραφικών > Αντιγραφή και επικόλληση γραφικών > Χρήση των προτιμήσεων εξαγωγής |

Η καρτέλα επιλογών ‘Προτιμήσεις | Εξαγωγή’ έχει διάφορες ρυθμίσεις που μπορείτε να χρησιμοποιήσετε για να επιτύχετε γραφικά υψηλής ποιότητας. Κρατώντας πατημένο το πλήκτρο Shift, επιλέξτε Σύνθετες προτιμήσεις από το μενού Επεξεργασία, για να αλλάξετε τις επιλογές σε αυτήν την καρτέλα.

Βελτίωση της τοποθέτησης αντικείμενων

Παρόλο που κάθε αντικείμενο σχεδιάζεται ομαλά, η ακρίβεια με την οποία τοποθετούνται τα αντικείμενα από αντιγραφή παραμένει περιορισμένη από την ανάλυση της οθόνης. Όταν η κλίμακα σε τέτοια αντικείμενα αλλάξει ή τα αντικείμενα εκτυπωθούν με υψηλή ανάλυση, μπορεί να προκύψει εμφανές σφάλμα ευθυγράμμισης των αντικειμένων. Για να ελαχιστοποιήσετε την κακή ευθυγράμμιση, μπορείτε να ορίσετε την ‘Κλίμακα εικόνας στο Πρόχειρο’ ώστε τα αντικείμενα να αντιγράφονται στο 200%, 400% ή 800% του κανονικού μεγέθους στην οθόνη. Όταν επικολλήσετε την εικόνα στον κειμενογράφο σας ή στο σχεδιαστικό πρόγραμμά σας, μειώστε την κατά το αντίστοιχο ποσοστό. Το αποτέλεσμα είναι μία εικόνα με διαστάσεις ίδιες με του πρωτοτύπου, αλλά με σημαντικά αυξημένη ακρίβεια, κατάλληλη για εκτύπωση υψηλής ευκρινείας και δημοσίευση.

Βέλη

Αν θέλετε να εμφανίζονται βέλη στην εικόνα σας όταν τυπωθεί ή αντιγραφεί, μπορείτε να επιλέξετε το πλαίσιο επιλογής ‘Να συμπεριληφθούν βέλη σε ευθείες, ημιευθείες…’.

Ποιότητα γεωμετρικού τόπου

Όταν γίνεται εξαγωγή ή εκτύπωση σε εκτυπωτή υψηλής ανάλυσης, οι θέσεις των δειγμάτων για γεωμετρικούς τύπους σημείου και γραφικές παραστάσεις συναρτήσεων μπορεί να είναι ορατές, επειδή τα διαστήματα μεταξύ των δειγμάτων σχεδιάζονται ως ευθύγραμμα τμήματα. Για να δημιουργήσετε ομαλότερες γραφικές παραστάσεις συναρτήσεων και ομαλότερους γεωμετρικούς τόπους, ορίστε την ‘Ποιότητα εξαγωγής γεωμετρικού τόπου/γραφικής παράστασης’ σε 5x ή 10x, ώστε να δημιουργηθεί το πενταπλάσιο ή το δεκαπλάσιο πλήθος δειγμάτων απ’ ό,τι κανονικά κατά την εκτύπωση ή την αντιγραφή.

Βλέπε επίσης:

Σύνθετες προτιμήσεις

Προτιμήσεις εξαγωγής

Περικοπή